Lok sabha elections 2019: Ramesh chennithala challenges cm pinarayi vijayan- 'ഇനി പറ, വയനാട്ടില് ജയിക്കുമോ?'; രാഹുലിനെ തോല്‍പിക്കാന് വെല്ലുവിളിച്ച് ചെന്നിത്തല\nLok Sabha Elections 2019 Ramesh Chennithala Challenges Cm Pinarayi Vijayan\n'ഇനി പറ, വയനാട്ടില് ജയിക്കുമോ?'; രാഹുലിനെ തോല്‍പിക്കാന് വെല്ലുവിളിച്ച് ചെന്നിത്തല\nമുഖ്യമന്ത്രി പിണറായി വിജയൻ പരിഭ്രാന്തിയിലായിരിക്കുകയാണെന്നും ചെന്നിത്തല\nMarch 31, 2019 01:23:16 pm\nകൊച്ചി: വയനാട്ടില് ഇടതുമുന്നണിയെ വെല്ലുവിളിച്ച് പ്രതിപക്ഷ നേതാവ് രമേശ് ചെന്നിത്തല. ഇരുപതിൽ ഇരുപത് സീറ്റും യുഡിഎഫ് തൂത്തുവാരുമെന്ന് അദ്ദേഹം പറഞ്ഞു. ‘കോണ്‍ഗ്രസ് അധ്യക്ഷൻ രാഹുൽ ഗാന്ധിയുടെ വയനാട്ടിലെ സ്ഥാനാർഥിത്വം സ്ഥിരീകരിച്ചതോടെ മുഖ്യമന്ത്രി പിണറായി വിജയൻ പരിഭ്രാന്തിയിലായിരിക്കുകയാണ്. വയനാട്ടിൽ രാഹുലിനെ തോൽപ്പിക്കാൻ എൽഡിഎഫിന് കഴിയുമോയെന്ന് ചോദിച്ച ചെന്നിത്തല പിണറായിയെ വെല്ലുവിളിക്കുകയും ചെയ്തു.\n‘കേരളത്തിലെ ഇരുപതിൽ ഇരുപത് സീറ്റും യുഡിഎഫ് നേടും. കേരളം, കർണാടക, തമിഴ്നാട് എന്നീ സംസ്ഥാനങ്ങളുടെ അതിർത്തി എന്ന നിലയിലാണ് വയനാട്ടിൽ രാഹുൽ മത്സരിക്കാൻ തീരുമാനിച്ചത്. രാഹുലിന്‍റെ സ്ഥാനാർഥിത്വത്തോടെ ഈ മൂന്നു സംസ്ഥാനത്തെയും കോണ്‍ഗ്രസിന്‍റെ വിജയം കൂടുതൽ തിളക്കമുള്ളതാകുമെന്നും ചെന്നിത്തല പറഞ്ഞു. കേരളത്തിലെ യുഡിഎഫിനും ഘടകക്ഷികൾക്കും വലിയ ആശ്വാസവും സന്തോഷവുമാണ്. വലിയ മാറ്റം കേരള രാഷ്ട്രീയത്തിൽ ഉണ്ടാക്കാൻ രാഹുലിന്‍റെ സ്ഥാനാർഥിത്വത്തിന് കഴിയുമെന്നും അദ്ദേഹം വ്യക്തമാക്കി.\nരാഹുല് ഗാന്ധി വയനാട്ടില് മത്സരിക്കുമെന്ന് ഇന്നാണ് ഉറപ്പായത്. കോണ്‍ഗ്രസ് ഔദ്യോഗിക പ്രഖ്യാപനം നടത്തി ഇക്കാര്യം സ്ഥിരീകരിച്ചു. ഉത്തര്‍പ്രദേശിലെ അമേഠിക്ക് പുറമെയാണ് രാഹുല് വയനാട്ടില് കൂടി മത്സരിക്കുക. മുതിര്‍ന്ന നേതാവ് എ.കെ.ആന്റണിയാണ് രാഹുലിന്റെ സ്ഥാനാര്‍ഥിത്വം പ്രഖ്യാപിച്ചത്. കോണ്‍ഗ്രസ് വക്താവായ രൺദീപ് സിങ് സുർജേവാല, എഐസിസി ജനറല് സെക്രട്ടറി കെ.സി.വേണുഗോപാല് ഉൾപ്പെടെയുളള നേതാക്കള് ഡല്‍ഹിയില് വാര്‍ത്തസമ്മേളനത്തില് പങ്കെടുത്തു.\nTags: Lok Sabha Election 2019, Pinarayi Vijayan, Rahul Gandhi, Ramesh Chennithala, Wayanad\nവയനാട്ടില് മികച്ച പോരാട്ടം കാഴ്ചവയ്ക്കും: കോടിയേരി ബാലകൃഷ്ണന്


വരയാടുകൾ മേയുന്ന വരയടുമൊട്ടയിലേക്കുള്ള യാത്ര – Nedumangad Online\nHome/Travel & Food/വരയാടുകൾ മേയുന്ന വരയടുമൊട്ടയിലേക്കുള്ള യാത്ര\nകുറച്ചു നാളുകൾക്കു മുൻപ് നടത്തിയതാണ് പൊന്മുടിയിലെ വരയടുമൊട്ടയിലേക്കുള്ള ഈ യാത്ര. തിരുവനന്തപുരം ജില്ലയിലെ പൊന്മുടിയില് നിന്നും ആരംഭിച്ച് കല്ലാറില് അവസാനിക്കുന്ന മനോഹരമായതും സാഹസികത നിറഞ്ഞതുമായ ഒരു കാനന പാതയാണ് വരയാട്മൊട്ട, വരയാട്ടുമുടി എന്നും ഈ പ്രദേശം അറിയപ്പെടുന്നു.\nപൊന്മുടി മലനിരകളിലെ ഏറ്റവും ഉയരം കൂടിയ മലനിരകളാണ് വരയാടുമൊട്ട. അതിൽ ഏറ്റവും പൊക്കമുള്ള മലയ്ക്ക് 1100 മീറ്റർ ആണ് ഉയരം. പരിസ്ഥിതി വിനോദസഞ്ചാരത്തിന്റെ ഭാഗമായി വനം വകുപ്പാണ് വരയാടുമൊട്ട യാത്ര നടത്തുന്നത്. വർഷത്തിൽ എല്ലാ സമയത്തും യാത്ര ഉണ്ടാകാറില്ല. വളരെ പെട്ടന്ന് തട്ടിക്കൂട്ടിയ ഒരു പദ്ധതിയായിരുന്നു ഇത്. നമ്മുടെ സ്ഥിരം സഹയാത്രികർ എല്ലാം തന്നെ തിരക്കിലായതിനാൽ എന്റെ സഹപ്രവർത്തകനും സർവോപരി സന്തത സഹചാരിയുമായ രതീഷ് ചേട്ടനും പിന്നെ കുറച്ചു സഹപ്രവർത്തകരുമായി ചേർന്നാണ് ഈ യാത്രയ്ക്ക് തയാറെടുത്തത്, കൂടാതെ ഇടയ്ക്കു എന്റെ യാത്രകളിൽ കൂടുന്ന നമ്മുടെ മനു മോഹനും പുള്ളിയുടെ ഒരു അനുജൻ അഖിലും ഞങ്ങളുടെ യാത്രയിൽ എത്താം എന്ന് അറിയിച്ചു. അങ്ങനെ പോകാനുള്ള ദിവസം രാവിലെ എല്ലാവരെയും വിളിച്ചു പതിവുപോലെ വരാമെന്നേറ്റിരുന്ന രണ്ടുപേർ എത്തില്ല എന്ന് അറിയിച്ചു. യാത്രകളിൽ ഈ കലാപരിപാടി ഉറപ്പാണല്ലോ, എന്തായാലും ഞങ്ങൾ നാലുപേർ യാത്രയ്ക്ക് തയാറെടുത്തു.\nമനുവും,അഖിലും,രതീഷ് ചേട്ടനും വിതുര എത്താം എന്ന് പറഞ്ഞു അങ്ങനെ രാവിലെ തന്നെ നമ്മുടെ വാഹനവുമെടുത്തു ഞാൻ ഇറങ്ങി. കൃത്യസമയത്തു വിതുര എത്തി ശേഷം മനുവിനെ വിളിച്ചു അവനും ഉടനെ എത്തി. പിന്നെ രതീഷ് ചേട്ടനായുള്ള കാത്തിരിപ്പായിരുന്നു അത് ഒരു ഒന്നൊന്നര കാത്തിരിപ്പായിപ്പോയി. രാവിലെ7മണിയ്ക്ക് മല കയറേണ്ടതാണ് സമയം ഒരുപാട് താമസിച്ചു ഏകദേശം 10 മണിയോട് അടുപ്പിച്ചാണ് രതീഷ് ചേട്ടൻ എത്തിയത് കാര്യം തിരക്കിയപ്പോൾ പാതിവഴി എത്തിയ പുള്ളി വീട്ടിൽ എന്തോ അത്യാവശ്യം കാരണം തിരികെ പോയി എന്ന് പറഞ്ഞു. വെയിൽ വന്നശേഷമുള്ള മലകയറ്റം അത്ര നല്ലതല്ല എന്നതിനാൽ ഞങ്ങൾ യാത്ര പിന്നീട് ഒരിക്കലാകാം എന്ന് തീരുമാനിച്ചു. എന്നാലും പോകാൻ ഇറങ്ങിയില്ലേ എന്ന ചിന്ത വീണ്ടും യാത്ര തുടരാൻ ഞങ്ങളെ പ്രേരിപ്പിച്ചു, തത്കാലം വിശപ്പടക്കാനുള്ള ഭക്ഷണ സാധനങ്ങളും നാലഞ്ചു കുപ്പി വെള്ളവും വാങ്ങി. അങ്ങനെ ഞങ്ങൾ പൊന്മുടി ലക്ഷ്യമാക്കി യാത്ര ആരംഭിച്ചു.\nപൊന്മുടിയിൽ നിന്നും ഗോൾഡൻ വാലിയിൽ നിന്നും വരയടുമൊട്ടയിലേക്കുള്ള വനം വകുപ്പിന്റെ യാത്രകൾ നിലവിലുണ്ട്.\n5 പേര് അടങ്ങുന്ന ഒരു സംഘത്തിന് 1500 രൂപയാണ് വനംവകുപ്പ് ഈടാക്കുന്നത്. യാത്രയിൽ ആവശ്യമുള്ള മാർഗനിർദേശങ്ങൾ നൽകാൻ ഒരു വഴികാട്ടിയുടെ സേവനവും ഇതിൽ ലഭിക്കും. പോകുമ്പോൾ ഉച്ചക്ക് ഉള്ള ഭക്ഷണവും ധാരാളം വെള്ളവും കൊണ്ട് പോകുക. പോകുന്ന വഴിയിൽ വെള്ളം കിട്ടില്ല നല്ല കഠിനമായ ഒരു മല കയറ്റം ആയതിനാൽ ശാരീരിക ബുദ്ധിമുട്ടുകൾ ഉള്ളവർ പോകാതിരിക്കുന്നതാണ് നല്ലത്. ഞങ്ങൾ ഗോൾഡൻ വലയിൽ നിന്നാണ് മലകയറ്റം തുടങ്ങുന്നത്. ഞങ്ങൾക്ക് ഏർപ്പാടാക്കിയിട്ടുള്ള വഴികാട്ടി ചന്ദ്രൻ ചേട്ടൻ അവിടെ ഞങ്ങളെയും കാത്തുനിൽപ്പുണ്ടായിരുന്നു .ഞങ്ങൾ ഗോൾഡൻ വാലിയിൽ എത്തിയപ്പോൾ തന്നെ ഏകദേശം 10. 30 എങ്കിലും ആയിട്ടുണ്ടാകും. ഗോൾഡൻവാലിയിൽ നിന്നും അല്പദൂരം മുന്നോട്ടുപോയി ഇടത്തേക്ക് തിരിഞ്ഞു വേണം വരയടുമൊട്ടയ്‌ക്കു പോകാൻ , പാതയുടെ പണി കഴിഞ്ഞിട്ട് അധികനാൾ ആയിട്ടില്ല, അല്പം കൂടി മുന്നോട്ടുപോകുമ്പോൾ ആദിവാസി ഊരുകളാണ് എല്ലാ വീടുകൾക്കും ആധുനിക ഭാവം കൈവന്നിരിക്കുന്നു. ഇവിടെയാണ് പദ്മശ്രീ ലക്ഷ്മിക്കുട്ടി അമ്മയുടെ വീട് ചന്ദ്രൻ ചേട്ടൻ ഞങ്ങൾക്ക് വീട് കാണിച്ചു തന്നു. വെയിൽ പരന്നുതുടങ്ങി . വാഹനങ്ങൾ വഴിയരികിലെ മരത്തണലിൽ ഒതുക്കി വച്ചശേഷം ഞങ്ങൾ മലകയറ്റം ആരംഭിച്ചു.\nകുത്തനെയുള്ള കയറ്റങ്ങളാണ് ഇടതൂർന്ന മരങ്ങൾക്കിടയിലൂടെയുള്ള നടത്തം തുടങ്ങിയപ്പോൾ തന്നെ ആനപ്പിണ്ടങ്ങൾ ദൃശ്യമായി. എന്തായാലും അടുത്ത ദിവസങ്ങളിലൊന്നും ആന വന്നതിന്റെ ലക്ഷണങ്ങൾ ഇല്ല. ആനയും കാട്ടുപോത്തും സ്വൈര്യവിഹാരം നടത്തുന്ന സ്ഥലങ്ങളിലൂടെയാണ് ഇനി നടക്കേണ്ടത് എന്ന് ചന്ദ്രൻ ചേട്ടൻ പറഞ്ഞു തന്നു. മരങ്ങൾക്കിടയിലൂടെ നടക്കുന്നതു കൊണ്ടാകണം വെയിലിന്റെ ചൂട് അനുഭവപ്പെടുന്നില്ല . മരങ്ങൾക്കും കുറ്റിച്ചെടികൾക്കും ഇടയിലൂടെ നടന്നു ഞങ്ങൾ പുൽമേട്ടിലേയ്ക്ക് പ്രവേശിച്ചു. അവിടെ നിരപ്പായ ഒരു പ്രദേശമുണ്ട് . ഒറ്റനോട്ടത്തിൽ കണ്ടാൽ ഒരു കളിസ്ഥലമാണെന്നേ പറയു ഞങ്ങൾ ചന്ദ്രൻ ചേട്ടനോട് കാര്യം തിരക്കി, മഴസമയങ്ങളിൽ അവിടെ വെള്ളം കെട്ടി നിൽക്കാറുണ്ടത്രെ വന്യമൃഗങ്ങൾ വെള്ളം കുടിക്കാനായി അവിടെ വരാറുണ്ട്. ഇപ്പോൾ വേനൽ ആയതിനാൽ വെള്ളമില്ല. എന്നാലും മൃഗങ്ങളുടെ സാന്നിധ്യം ഞങ്ങൾക്ക് അറിയാൻ സാധിച്ചു അവയുടെ കാൽപ്പാടുകൾ മണ്ണിൽ പതിഞ്ഞിട്ടുണ്ട്. അധികം പഴക്കമില്ലാത്തവ ഒരുപക്ഷെ രാത്രിയിലോ തലേ ദിവസമോ അവ വന്നു പോയിരിക്കാം. കാട്ടുപോത്തിന്റെ സാന്നിധ്യം ഞങ്ങൾ നേരത്തെ തന്നെ ഉറപ്പിച്ചിരുന്നു. അൽപനേരം അവിടെ കാഴ്ചകൾ കണ്ടു നിന്നശേഷം വീണ്ടും നടത്തം തുടങ്ങി. ചന്ദ്രൻ ചേട്ടൻ ദൂരെ ഒരു മലയിലേക്കു കൈചൂണ്ടി പറഞ്ഞു അവിടെയാണ് നമുക്ക് പോകേണ്ടത് . കണ്ടപ്പോൾ അടുത്തല്ലേ എന്ന തോന്നൽ എല്ലാവരിലും ഉണ്ടായി എന്നാൽ കുറച്ചു അധ്വാനിച്ചു നടന്നാലേ അവിടെത്തുള്ളു എന്ന് പുള്ളി ഞങ്ങളോട് പറഞ്ഞു. സംഭവം സത്യമാണ് അത് നടന്നപ്പോൾ ഞങ്ങൾക്ക് മനസിലായി . പുൽമേട്ടിലൂടെ ഞങ്ങൾ നടത്തം തുടർന്നു ഞാനും ചന്ദ്രൻ ചേട്ടനും അല്പം വേഗത്തിലാണ് നടക്കുന്നത് മറ്റുള്ളവർ പതിയെ വരുന്നേ ഉള്ളു.\nമനു പ്രകൃതിസൗന്ദര്യം ഒപ്പിയെടുക്കുന്ന തിരക്കിലാണ് മറ്റു രണ്ടുപേർ നടത്തം ആസ്വദിച്ചാണ് വരുന്നത്. പുൽമേട്ടിൽ ഒറ്റ മരം പോലും ഇല്ലെങ്കിലും അവിടുത്തെ തണുത്ത ഇളം കാറ്റിന്റെ സാന്നിധ്യം നട്ടുച്ച നേരത്തെ വെയിലിന്റെ ചൂടിനെ മറികടക്കാൻ ഞങ്ങളെ സഹായിച്ചു. പുൽമേട്ടിൽ നിന്നുള്ള കാഴ്ചകൾ മനോഹരമാണ് . പേപ്പാറ അണക്കെട്ടിന്റെ വിദൂര ദൃശ്യവും അഗസ്ത്യാർകൂടം മലനിരകളും ഇവിടെ നിന്നാൽ കാണാൻ സാധിക്കും. ചുറ്റും മലനിരകൾ നല്ല കുളിർകാറ്റു, കാഴ്ചകൾ അവസാനിക്കുന്നില്ല ഞങ്ങൾ വീണ്ടും മലാലയറ്റം തുടങ്ങി. സത്യത്തിൽ മലമുകളിൽ അനുഭവപ്പെടുന്ന കാറ്റിനേക്കുറിച്ചു പറഞ്ഞു മനസിലാക്കാൻ പ്രയാസമാണ് പൊതുവെ എല്ലാവരും പറയുംപോലെ “ഇവിടുത്തെ കാറ്റാണ് കാറ്റ് ” എന്നൊന്നും ഞാൻ പറയുന്നില്ല പക്ഷെ ഈ സമയത്തും വെയിലിന്റെ ചൂടേൽക്കാതെ ഞങ്ങൾക്ക് മലകയറാനാകുന്നത് തീർച്ചയായായും ഇവിടുത്തെ കുളിർ കാറ്റ് തന്നെയാണ്. വളരെ സൂക്ഷിച്ചുവേണം ഇനിയുള്ള മലകയറ്റം പാറകളും പുല്ലുകളും മാത്രമേ എങ്ങും കാണാനുള്ളൂ. കൂടാതെ പനപോലുള്ള ഒരു ചെടിയും കാണാം, പനയുടെ ഒരു ചെറിയ പതിപ്പ് അതിൽ ഈന്തപ്പഴത്തിന്റതുപോലുള്ള ഫലവും ഉണ്ട് തീരെ ചെറുതാണ് എന്നാലും കഴിക്കാൻ നല്ല രുചിയുണ്ട്. ചന്ദ്രൻ ചേട്ടന്റെ വരയടുമൊട്ട വിവരണവും കേട്ട് ഞങ്ങൾ മലകയറ്റത്തിന്റെ കാഠിന്യം അറിഞ്ഞില്ല എന്ന് വേണം പറയാൻ . ഞങ്ങൾ മുകളിലെത്തി നല്ല തണുത്ത കാറ്റ്. ഇതിന്റെ സുഖം വീട്ടിലെയോ ജോലിസ്ഥലത്തെയോ ശീതീകരിച്ച മുറികളിൽ ഇരുന്നാൽ കിട്ടില്ല. ചന്ദ്രൻ ചേട്ടനും രതീഷ് ചേട്ടനും അടുത്തുള്ള പാറയുടെ തണലിൽ വിശ്രമത്തിലാണ് ഞാനും മനുവും അഖിലും സ്ഥലങ്ങൾ കാണാനും ചിത്രങ്ങളെടുക്കാനുമായി സമയം ചിലവഴിച്ചു. നല്ല വിശപ്പുണ്ട് എല്ലാവർക്കും വാങ്ങിക്കൊണ്ടുവന്ന ഭക്ഷണം കഴിക്കണം. കുറച്ചു ഭക്ഷണമേ കരുതിയിട്ടുള്ളു എന്നാലും ഞങ്ങൾ അത് വച്ച് തൃപ്തിപ്പെട്ടു. ഭക്ഷണശേഷം എല്ലാവരും ആ കുളിർകാറ്റുമേറ്റ് പാറപ്പുറത്തു വിശ്രമം തുടർന്നു.\nസമയം2മണി കഴിഞ്ഞിരിക്കുന്നു എല്ലാവരും എണീറ്റു ഇപ്പോഴെങ്കിലും തിരിച്ചിറങ്ങിയില്ലെങ്കിൽ അത് ബുദ്ധിമുട്ടാകും കയറിപ്പോയതിനേക്കാൾ പ്രയാസമാണ് മലയിറക്കം, ചിലപ്പോൾ വന്യമൃഗങ്ങളുടെ ശല്യമുണ്ടാകാൻ സാധ്യതയുണ്ട്. വളരെ ശ്രെദ്ധയോടെ ആണ് എല്ലാവരും മലയിറങ്ങുന്നത് ഇടയ്ക്കു രതീഷ് ചേട്ടന്റെ കാൽ ഒന്ന് രണ്ടു തവണ തെറ്റി എന്നാലും വേറെ കുഴപ്പമൊന്നും ഉണ്ടായില്ല. മലകയറുമ്പോൾ പുറകിലായിപ്പോയ രതീഷ് ചേട്ടനും ചന്ദ്രൻ ചേട്ടനും സത്യത്തിൽ മലയിറങ്ങുമ്പോൾ ഞങ്ങളെ അമ്പരപ്പിച്ചു. ഞങ്ങൾ താഴെയെത്തുന്നതിനേക്കാൾ ഒരുപാടു മുന്നേ രണ്ടുപേരും എത്തി ഞങ്ങളെയും കാത്തു നിൽപ്പുണ്ടായിരുന്നു. വരും വഴി ഇടയ്ക്കു ഒരു അരുവിയിലിറങ്ങി കുളിയും പാസാക്കി വെള്ളത്തിന്റെ തണുപ്പിനെക്കുറിച്ചു പറയേണ്ടതില്ലല്ലോ ഏതായാലും സമയം വൈകി എന്ന കാരണത്താൽ യാത്ര ഉപേക്ഷിക്കാതെ ഞങ്ങൾ പോകാൻ തന്നെ തീരുമാനിച്ചത് എന്തായാലും നന്നായി എന്ന് തോന്നി . ഇത്രയും നല്ലൊരു യാത്ര ഞങ്ങൾക്ക് സമ്മാനിച്ച് അങ്ങനെ ഒരു ദിനം കൂടി കൊഴിഞ്ഞു വീണു, മനസിൽ കുറിച്ചിടാൻ ഒരു പിടി സുന്ദര ദൃശ്യങ്ങൾ സമ്മാനിച്ച മറ്റൊരു യാത്രകൂടി …. ഇനി മറ്റൊരിക്കൽ വീണ്ടും വരയടുമൊട്ടയിലേയ്ക്ക്……\nTravelogue By Prasanth Krishna\nടാറിംഗ് ചെയ്യേണ്ട താമസം; റോഡ് വെട്ടിപ്പൊളിച്ച് വാട്ടർ അതോറിറ്റി\nനെടുമങ്ങാട് എസ് ഐയെ ആക്രമിച്ച കേസിലെ പ്രതികൾക്ക് ജാമ്യ ഹർജി തള്ളി


അ ടി ക്കാനായി കൈ ഓങ്ങിയപ്പോഴേക്കും എനിക്ക് അവിടെ പി ഴച്ചുപോയി!! മേഘ്ന വിൻസെന്റ് തുറന്നുപറയുന്നു!! - Heal Of News\nഅ ടി ക്കാനായി കൈ ഓങ്ങിയപ്പോഴേക്കും എനിക്ക് അവിടെ പി ഴച്ചുപോയി!! മേഘ്ന വിൻസെന്റ് തുറന്നുപറയുന്നു!!\nമേഘ്ന വിൻസെന്റ് എന്ന നായികയെ മലയാളി പ്രേക്ഷകർ ഇഷ്ടപ്പെട്ട് തുടങ്ങിയത് ചന്ദനമഴ എന്ന സീരിയലിലെ അമൃത എന്ന കഥാപാത്രത്തെ അവതരിപ്പിച്ചുകൊണ്ടാണ്. സീരിയലിൽ സജീവമായിരുന്ന താരം വിവാഹശേഷം അഭിനയത്തിൽ നിന്ന് ഒരു ഇടവേള എടുക്കുകയായിരുന്നു. 2017 ലായിരുന്നു മേഘ്നയുടെ വിവാഹം സീരിയൽ താരവും മേഖലയുടെ സുഹൃത്തുമായ ഡിംപിൾ റോസിനെ സഹോദരനായ ഡോണിനെ ആയിരുന്നു മേഘ്ന വിവാഹം കഴിച്ചിരുന്നത്. സോഷ്യൽ മീഡിയയിൽ ഏറെ വൈറലായ വിവാഹമായിരുന്നു അത്.\nഒരു വർഷം തികയുന്നതിനു മുൻപുതന്നെ ഇരുവരും വിവാഹമോചനം നേടി. ഇതും സോഷ്യൽ മീഡിയയിൽ ഏറെ വാർത്തയാകപ്പെട്ടു.. അതിനുശേഷം പിന്നെ മേഘ്നയെ ആളുകൾ എങ്ങും കണ്ടിട്ടില്ല കുറേ മാസത്തെ ഇടവേളയ്ക്കു ശേഷം താരം തന്നെ യൂട്യൂബ് ചാനലിലൂടെ രംഗത്തെത്തി. ഇതിനിടയിലാണ് താരത്തിന് പുതിയ പരമ്പര എത്തിയത്. സി കേരളത്തിൽ സംപ്രേഷണം ചെയ്യുന്ന മിസ്റ്റർ ഹിറ്റ്ലർ എന്ന പരമ്പരയിലാണ് മേഘ്ന ഇപ്പോൾ അഭിനയിക്കുന്നത്. ഷാനവാസ് നായകനായെത്തുന്ന പരമ്പര ഇപ്പോൾ മികച്ച പ്രേക്ഷക പ്രതികരണമാണ് ലഭിക്കുന്നത്.\nപരമ്പരയിൽ ഒരു രംഗം ഉണ്ടായിരുന്നു ഞാൻ വലിയ ബോൾഡായി നിന്ന് തട്ടി ഡയലോഗ് പറയുന്നത് അപ്പോൾ എന്നെ അടിക്കാനായി എതിരെ നിൽക്കുന്ന ആൾക്ക് അയ്യോ അപ്പോൾ ഞാൻ ആ കൈയ്യിൽ കയറി തിരിക്കണം അങ്ങനെ ആ രംഗം ഷൂട്ട് ചെയ്യുകയായിരുന്നു. അ ടിക്കാൻ ക യ്യോങ്ങി അപ്പോഴേക്കും എന്റെ ടൈമിങ് തെറ്റിപ്പോയി. ഇത് കണ്ടപ്പോഴേക്കും പരമ്പരയിലെ ലൊക്കേഷനിൽ ഉണ്ടായിരുന്ന എല്ലാവരും പൊട്ടിച്ചിരിച്ചു എന്നും താരം പറയുന്നു.\nTags: meghana vincent\nഎനിക്ക് അബദ്ധം പറ്റിയത് തന്നെ ആണ് !! ജീവിതത്തിൽ ഉണ്ടായ വിവാദങ്ങളെ കുറിച്ച് മേഘ്‌ന വിൻസെന്റ് തുറന്നു പറയുന്നു !!


Elrox Dt in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Elrox Dt upayogangal, dossge, parswafalangal, prayojanangal, prathipravarthanangal, munnariyippu\nElrox Dt 150 Mg Tablet - ₹47 (₹59, 20% छूट)\nElrox Dt വിലയും പാക്ക് സൈസും - Elrox Dt Price and Pack Size in Malayalam - Elrox Dt vilayum pack saisum\nElrox Dt വിവരങ്ങൾ\nElrox Dt നേട്ടങ്ങളും ഉപയോഗങ്ങളും- Elrox Dt Benefits & Uses in Malayalam- Elrox Dt nettangalum upayogangalum\nElrox Dt ഡോസേജും കഴിക്കേണ്ട വിധവും- Elrox Dt Dosage & How to Take in Malayalam - Elrox Dt dosagum kazhikkenda vidavum\nElrox Dt പാർശ്വഫലങ്ങൾ- Elrox Dt Side Effects in Malayalam- Elrox Dt paarswafalangal\nElrox Dt ബന്ധപ്പെട്ട മുന്നറിയിപ്പുകൾ- Elrox Dt Related Warnings in Malayalam- Elrox Dt bandhappeṭṭa munnaṟiyippukaḷ\nElrox Dt-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Elrox Dt with Other Drugs in Malayalam- Elrox Dt-nu marunnukaḷumāyulla theevra pravarthanam\nElrox Dt വൈരുദ്ധ്യങ്ങൾ- Elrox Dt Contraindications in Malayalam- Elrox Dt vairudyangal\nElrox Dt സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Elrox Dt in Malayalam- Elrox Dt sambandhichu pothuveyulla chodyangal\nElrox Dt ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Elrox Dt Interactions with Food and Alcohol in Malayalam- Elrox Dt bhakshnavum madyavumaayulla prathipravarthanangal\nElrox Dt നേട്ടങ്ങളും ഉപയോഗങ്ങളും - Elrox Dt Benefits & Uses in Malayalam - Elrox Dt nettangalum upayogangalum\nElrox Dt പിൻവരുന്നവ ചികിത്സിക്കാൻ ഉപയോഗിക്കുന്നു\nElrox Dt ഡോസേജും കഴിക്കേണ്ട വിധവും - Elrox Dt Dosage & How to Take in Malayalam - Elrox Dt dosagum kazhikkenda vidavum\nElrox Dt-ന്റെ ചേരുവകൾ - Elrox Dt Active Ingredients in Malayalam - Elrox Dt-nte cheruvakal\nElrox Dt പാർശ്വഫലങ്ങൾ - Elrox Dt Side Effects in Malayalam - Elrox Dt paarswafalangal\nElrox Dt ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nElrox Dt ബന്ധപ്പെട്ട മുന്നറിയിപ്പുകൾ - Elrox Dt Related Warnings in Malayalam - Elrox Dt bandhappeṭṭa munnaṟiyippukaḷ\nElrox Dt-ന്റെ ഉപയോഗം ഗർഭിണികൾക്കു സുരക്ഷിതമാണോ?\nElrox Dt ഗർഭിണികൾക്ക് സുരക്ഷിതമാണ്.\nElrox Dt-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nElrox Dt മുലയൂട്ടുന്ന സ്ത്രീകൾക്ക് സുരക്ഷിതമാണ്.\nElrox Dt വൃക്കകളെ എങ്ങനെയാണ് ബാധിക്കുന്നത്?\nElrox Dt-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nElrox Dt കരളിനെ എങ്ങനെ ബാധിക്കുന്നു?\nElrox Dt-ന് കരൾ-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nElrox Dt ഹൃദയത്തെ എങ്ങനെ ബാധിക്കുന്നു?\nElrox Dt-ന് ഹൃദയം-നുമേൽ പാർശ്വഫലങ്ങൾ ഒന്നുമില്ല.\nElrox Dt-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Elrox Dt with Other Drugs in Malayalam - Elrox Dt-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Elrox Dt പിൻവരുന്ന മരുന്നുകളോടൊപ്പം ഉപയോഗിക്കരുത് -\nElrox Dt വൈരുദ്ധ്യങ്ങൾ - Elrox Dt Contraindications in Malayalam - Elrox Dt vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Elrox Dt കഴിക്കരുത് -നിങ്ങളോട്\nElrox Dt സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Elrox Dt in Malayalam - Elrox Dt sambandhichu pothuveyulla chodyangal\nElrox Dt ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Elrox Dt ആസക്തി ഉളവാക്കുന്നതായി ഒരു തെളിവും ഇല്ല.\nElrox Dt തലകറക്കമോ ഉറക്കമോ ഉണ്ടാക്കുന്നില്ല. അതുകൊണ്ട് നിങ്ങൾക്ക് വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും.\nഅതെ, എന്നാൽ Elrox Dt ഡോക്ടറുടെ ഉപദേശപ്രകാരം മാത്രം കഴിക്കുക.\nഇല്ല, Elrox Dt മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nElrox Dt ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Elrox Dt Interactions with Food and Alcohol in Malayalam - Elrox Dt bhakshnavum madyavumaayulla prathipravarthanangal\nആഹാരവും Elrox Dt-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Elrox Dt കഴിക്കുന്നത് സുരക്ഷിതമാണ്.\nമദ്യവും Elrox Dt-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Elrox Dt കഴിക്കുന്നതിന്റെ പാർശ്വഫലങ്ങളെ കുറിച്ച് വിവരങ്ങൾ ലഭ്യമല്ല. ഇക്കാര്യത്തിൽ ഗവേഷണം നടക്കാത്തതാണ് കാരണം.\nElrox Dt ന് പകരമുള്ള മറ്റു മരുന്നുകൾ എല്ലാം കാണുക - Substitutes for Elrox Dt in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Elrox Dt കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Elrox Dt കഴിച്ചുവോ ?\nനിങ്ങൾ എത്രമാത്രം Elrox Dt ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Elrox Dt കഴിച്ചത്?\nനിങ്ങൾ എപ്പോഴാണ് Elrox Dt ഉപയോഗിക്കുന്നത് ?


ഇടുക്കിയിലെ അനധികൃത നിര്‍മ്മാണങ്ങള് സാധൂകരിക്കാന് മന്ത്രിസഭായോഗ തീരുമാനം; 1966 ലെ ഭൂപതിവ് ചട്ടത്തില് ഭേദഗതി വരുത്തും | DoolNews\nഇടുക്കിയിലെ അനധികൃത നിര്‍മ്മാണങ്ങള് സാധൂകരിക്കാന് മന്ത്രിസഭായോഗ തീരുമാനം; 1966 ലെ ഭൂപതിവ് ചട്ടത്തില് ഭേദഗതി വരുത്തും\nതിരുവനന്തപുരം: ഇടുക്കിയിലെ അനധികൃത നിര്‍മ്മാണങ്ങള് സാധൂകരിക്കാന് മന്ത്രിസഭായോഗ തീരുമാനം. 1966 ലെ ഭൂപതിവ് ചട്ടത്തില് ഭേദഗതി വരുത്താനാണ് തീരുമാനം. ഇതുപ്രകാരം 15 സെന്റ് വരെയുള്ള പട്ടയഭൂമിയിലെ 1500 സ്‌ക്വയര്‍ഫീറ്റ് വരെയുള്ള കെട്ടിടനിര്‍മാണത്തിനാണ് സാധുത നല്‍കുന്നത്.\nഎന്നാല് 1500 സ്‌ക്വയര്‍ഫീറ്റിന് മുകളിലുള്ള കെട്ടിടങ്ങള്‍ക്ക് ഇളവ് ലഭിക്കില്ല. ഇവയെ അനധികൃത നിര്‍മാണമായി കണക്കാക്കി നടപടികള് സ്വീകരിക്കാനും മന്ത്രിസഭാ യോഗത്തില് ധാരണയായി. അതേസമയം, അടുത്ത പത്ത് വര്‍ഷത്തേക്ക് ഉടമകള്‍ക്ക് തന്നെ പാട്ടത്തിന് കൊടുക്കാന് തീരുമാനം ഉണ്ടായേക്കുമെന്നും സൂചനയുണ്ട്.\nഇതെല്ലാം ഞങ്ങള് കുനിഞ്ഞുനിന്ന് സഹിക്കുമെന്ന് കരുതേണ്ട; അങ്ങേയറ്റത്തെ അടിച്ചമര്‍ത്തലാണിത്; പ്രതിഷേധവുമായി കാര്‍ഗില് നിവാസികള്\n15 സെന്റ് വരെയും 1500 ചതുരശ്ര അടിക്ക് താഴെയുള്ള കെട്ടിടങ്ങള് ഉടമകള്‍ക്ക് വിട്ടു നല്‍കും. ഈ ഉടമകള്‍ക്ക് ഇടുക്കി ജില്ലയിലോ മറ്റിടത്തോ സ്വന്തമായി ഭൂമി ഉണ്ടാകാന് പാടില്ലെന്നാണ് വ്യവസ്ഥ. മറ്റ് ഉപജീവനമാര്‍ഗങ്ങള് ഇല്ലെന്നും തെളിയിക്കണം.\n1964ലെ ഭൂമി പതിവ് ചട്ടപ്രകാരം ഭൂമി പതിച്ച് നല്‍കിയവര് ആ പാട്ട വ്യവസ്ഥ ലംഘിച്ചുകൊണ്ട് പല സ്ഥലങ്ങളിലും അനധികൃത നിര്‍മ്മാണം നടത്തിയിരുന്നു. ഇതുസംബന്ധിച്ച് 2010ല് ഹൈകോടതി ഉത്തരവ് നിലവിലുണ്ട്.\nഹൈകോടതി വിധിയുടെ പശ്ചാത്തലത്തിലാണ് മന്ത്രിസഭാ യോഗം ഈ ശിപാര്‍ശകള് പരിഗണിച്ചതെന്നാണ് റവന്യൂ വകുപ്പ് അറിയിക്കുന്നത്. എന്.ഒ.സിയില്ലാത്ത കെട്ടിടങ്ങള്‍ക്കെതിരെ നടപടി എടുക്കുകയോ അല്ലെങ്കില് സര്‍ക്കാര് ഏറ്റെടുക്കുകയോ ചെയ്യണമെന്നാണ് ഹൈക്കോടതി ഉത്തരവ്.\nശബരിമലയില് അക്രമം നടത്തിയവരെ ഗുണ്ടാലിസ്റ്റില് ഉള്‍പ്പെടുത്തിയേക്കും; അക്രമികള് ‘പൊതുശല്യക്കാര്’\nഇടുക്കി ജില്ലയിലെ ചെറുകിട വ്യാപാരികള് ഏറെനാളായി ഉന്നയിക്കുന്ന ആവശ്യത്തിലാണ് സര്‍ക്കാര് അനുകൂല തീരുമാനമെടുത്തത്. ഇതുസംബന്ധിച്ച് സി.പി.ഐ.യും സി.പി.എമ്മും നേരത്തെ ധാരണയിലെത്തിയിരുന്നു.\nഎന്നാല് ഭൂപരിധി 1500 സ്‌ക്വയര് ഫീറ്റായി നിശ്ചയിക്കണമെന്ന് റവന്യൂമന്ത്രി ഇ. ചന്ദ്രശേഖരനാണ് തീരുമാനമെടുത്തത്. പരിധി ഉയര്‍ത്തിയാല് ദുരുപയോഗപ്പെടുത്താന് സാധ്യതയുണ്ടെന്ന് വിലയിരുത്തിയാണ് പരിധി 1500 സ്‌ക്വയര് ഫീറ്റായി നിജപ്പെടുത്തിയത്.


കേരളത്തിലെ ആദ്യ ഐഎസ് കേസ് അന്വേഷിച്ചത് എന്‍ഐഎ :: Janmabhumi Daily\nSunday 25 March 2018 2:55 am IST\nകാസര്‍കോട്: പതിനഞ്ച് മലയാളി യുവാക്കളെ അന്താരാഷ്ട്ര ഭീകരസംഘടനയായ ഐഎസില് ചേര്‍ത്തതുമായി ബന്ധപ്പെട്ട കേസ് കേരളത്തിലെ ആദ്യ ഐഎസ് കേസാണ്. എന്‍ഐഎ അന്വേഷിച്ച സുപ്രധാന കേസുകളില് ഒന്നും. സമാധാന തുരുത്തെന്ന് വിളിക്കുന്ന കേരളം ഭീകരരുടെ ഹബ്ബാണെന്ന് തെളിയിച്ച സംഭവങ്ങളില് ഒന്നായിരുന്നു യുവാക്കളുടെ തിരോധാനം. കേസില് പ്രത്യേക എന്‍ഐഎ കോടതി ഇന്നലെ ബീഹാര് സ്വദേശിനി യാസ്മിന് ഏഴു വര്‍ഷം തടവ് വിധിച്ചിരുന്നു.\nകാസര്‍കോട് പോലീസ് റജിസ്റ്റര് ചെയ്ത കേസ് പിന്നീട് എന്‍ഐഎയ്ക്കു കൈമാറുകയായിരുന്നു. കാബൂളിലെ ഐഎസ് ക്യാമ്പിലുള്ള തൃക്കരിപ്പൂര് ഉടുമ്പുന്തല സ്വദേശി അബ്ദുള്ള റാഷിദിന്റെ രണ്ടാം ഭാര്യയാണ് യാസ്മിന്. കാസര്‍കോട് സ്വദേശികളായ 15 യുവാക്കളെ ഭീകരസംഘടനയില് അംഗങ്ങളാക്കാന് വിദേശത്തേക്കു കടത്തിയെന്നാണ് യാസ്മിനെതിരായ കേസ്. റാഷിദ് ഒന്നാം പ്രതിയും യാസ്മിനെ രണ്ടാംപ്രതിയുമായാണ് കേസെടുത്തിരുന്നത്.\nകാസര്‍കോട് തൃക്കരിപ്പൂരിലെ അബ്ദുള് റഷീദ് അബ്ദുള്ള, ഭാര്യ ആയിഷ, പടന്നയിലെ ഡോ.ഇജാസ്, ഭാര്യ റിഫൈല, രണ്ട് വയസുള്ള കുഞ്ഞ്, ഇജാസിന്റെ സഹോദരനും എഞ്ചിനീയറുമായ ഷിഹാബ്, ഭാര്യ അജ്മല, ഹഫീസുദ്ദീന്, മര്‍വാര് ഇസ്മായില്, അഷ്ഫാഖ്, മജീദ്, ഫിറോസ് എന്നിവരും പാലക്കാട്ടെ ഈസ, ഇയാളുടെ ഭാര്യ യഹ്യ, തിരുവനന്തപുരം സ്വദേശി കാസര്‍കോട് സെഞ്ച്വറി ഡെന്റല് കോളേജിലെ ബിഡിഎസ് വിദ്യാര്‍ത്ഥിനി നിമിഷ തുടങ്ങിയവരെയുമാണ് ദുരൂഹസാഹചര്യത്തില് കാണാതായത്. ഇവര് അഫ്ഗാനിസ്ഥാനിലെ ഐഎസ് ക്യാമ്പുകളിലെത്തിയതായി ദേശീയ അന്വേഷണ ഏന്‍സികള് സ്ഥിതീകരിച്ചിരുന്നു.\nഐഎസ് ക്യാമ്പിന് നേരെ നടന്ന സൈനിക നീക്കത്തില് ഹഫീസുദ്ദീന്, മര്‍വാന് ഇസ്മയില്, ടി.കെ. മുര്‍ഷിദ് മുഹമ്മദ്, കോഴിക്കോട് സ്വദേശി സ്വദേശി അബ്ദുള്ളയുടെ മകന് സജീര് അബ്ദുള്ള, പാലക്കാട് സ്വദേശിയായ ജസ്റ്റിന് വിന്‍സെന്റ് തുടങ്ങിയവരാണ് കൊല്ലപ്പെട്ടത്.\n2016 ജൂലൈ 30നു മകനൊപ്പം വിദേശത്തേക്കു കടക്കാന് ശ്രമിക്കുന്നതിനിടയില് ദല്‍ഹി വിമാനത്താവളത്തില് കേരളാ പോലീസാണു യാസ്മിനെ അറസ്റ്റു ചെയ്തത്. കാബൂളിലുള്ള ഭര്‍ത്താവ് അബ്ദുള്ള റഷീദിനടുത്തേക്കു പോകാന് ശ്രമിക്കുന്നതിനിടെയാണു പിടിയിലായത്. യാസ്മിന് എതിരെ ഭീകര പ്രവര്‍ത്തന നിരോധന നിയമം (യുഎപിഎ) അനുസരിച്ചുള്ള വകുപ്പുകള് ചുമത്തിയിട്ടുണ്ട്. ദുരൂഹസാഹചര്യത്തില് കാസര്‍കോട് തൃക്കരിപ്പൂരില് നിന്നു കാണാതായവരില് ഉള്‍പ്പെട്ട അബ്ദുല് റാഷിദ് അബ്ദുള്ളയുമായി യാസ്മിന് അടുത്ത ബന്ധമുണ്ടായിരുന്നതായി അന്വേഷണസംഘം പറയുന്നു.\nകേരളത്തിലെ ഐഎസ്: അന്‍സാറുള് ഖിലാഫ\nകേരളത്തിലെ മൂന്നു നഗരങ്ങള് ഐഎസ് ലക്ഷ്യമിട്ടു\nകേരളത്തിലെ ആദ്യ തീവ്രവാദക്കേസിന് 18 വയസ്സ്


ജോണി വാക്കറിലെ കുട്ടപ്പായി ഇപ്പോ എവിടെയാണെന്ന് അറിയണ്ടേ?\nJohny Walker മലയാള സിനിമയിലെ എക്കാലത്തെയും സൂപ്പർ ഹിറ്റ് ചിത്രമാണ് ജോണി വാക്കര്. 1992-ൽ ജയരാജ് അണിച്ചൊരുക്കിയ ചിത്രമാണ് ഇത്. ജോണി വർഗ്ഗീസ് എന്ന കേന്ദ്ര കഥാപാത്രമായാണ് മമ്മൂട്ടി എത്തിയത്. ജോണി വർഗ്ഗീസിനെ മലയാളി പ്രേക്ഷകർ ഓർക്കുന്നതുപോലെ തന്നെ അതില് ജോണിയുടെ സന്തത സഹചാരിയായ കുട്ടപ്പായിയെയും ആരും മറന്നുകാണില്ല . ജോണി വാക്കർ എന്ന ചിത്രം അവസാനിക്കുമ്പോൾ തന്റെ ജോണിച്ചായനെ നഷ്ട്ടപ്പെട്ട് നിറകണ്ണുകളോട് നിൽക്കുന്ന കുട്ടപ്പായി ഇന്നും മലയാളി പ്രേക്ഷകരുടെ മനസിൽ ഒരു നൊമ്പരമായി അവശേഷിക്കുന്നു. എന്നാൽ ജോണി വാക്കറിലെ കുട്ടപ്പായി എപ്പോൾ More\nBy Blive News Sat, 18 Jul 2020\nമലയാള സിനിമയിലെ എക്കാലത്തെയും സൂപ്പർ ഹിറ്റ് ചിത്രമാണ് ജോണി വാക്കര്. 1992-ൽ ജയരാജ് അണിച്ചൊരുക്കിയ ചിത്രമാണ് ഇത്. ജോണി വർഗ്ഗീസ് എന്ന കേന്ദ്ര കഥാപാത്രമായാണ് മമ്മൂട്ടി എത്തിയത്. ജോണി വർഗ്ഗീസിനെ മലയാളി പ്രേക്ഷകർ ഓർക്കുന്നതുപോലെ തന്നെ അതില് ജോണിയുടെ സന്തത സഹചാരിയായ കുട്ടപ്പായിയെയും ആരും മറന്നുകാണില്ല . ജോണി വാക്കർ എന്ന ചിത്രം അവസാനിക്കുമ്പോൾ തന്‍റെ ജോണിച്ചായനെ നഷ്ട്ടപ്പെട്ട് നിറകണ്ണുകളോട് നിൽക്കുന്ന കുട്ടപ്പായി ഇന്നും മലയാളി പ്രേക്ഷകരുടെ മനസിൽ ഒരു നൊമ്പരമായി അവശേഷിക്കുന്നു. എന്നാൽ ജോണി വാക്കറിലെ കുട്ടപ്പായി എപ്പോൾ എവിടെ ആണെന്ന് അറിയുമോ? Johny Walker\nഫേസ്ബുക്ക് കൂട്ടായ്മയായ മലയാളം മൂവി ആന്‍ഡ് മ്യൂസിക് ഡാറ്റാബേസിലാണ് ജോണിവാക്കറിലെ കുട്ടപ്പായി കുറിച്ച് അന്വേഷണം വന്നത്. ആ അന്വേഷണങ്ങള്‍ക്ക് ഒടുവില് കുട്ടപ്പായിയെ സോഷ്യല് മീഡിയയിലൂടെ തന്നെ കണ്ടെത്തുകയും ചെയ്തു. തമിഴ്നാട് സ്വദേശിയായ നീലകണ്ഠന് നടരാജനായിരുന്നു നമ്മൾ മലയാളികളുടെ കുട്ടപ്പായി . എന്നാൽ ഇപ്പോൾ കുട്ടപ്പായി ഒരു ഡാൻസ് മാസ്റ്ററാണ് .ഇന്ത്യയിലല്ല അങ്ങ് ജപ്പാനിലാണ് കുട്ടപ്പായി ഡാന്‍സ് മാസ്റ്ററായി ജോലി ചെയ്യുന്നത് .താൻ 1991ല് മലയാള സിനിമയില് അഭിനയിച്ച കാര്യം താരം ഫേസ്ബുക്കിലൂടെ പങ്കുവച്ചിരുന്നു. കുട്ടപ്പായി എന്ന കഥാപാത്രത്തെ ആസ്പദമാക്കി ജോണി വാക്കറിന്റെ രണ്ടാം ഭാഗം വരുമെന്ന് ജയരാജ് നേരത്തെ അറിയിച്ചിരുന്നു. എന്നാൽ പിന്നീട് ഈ പ്രോജക്ട് പുരോഗമിച്ചില്ല.\nചിത്രത്തില് രഞ്ജിതയായിരുന്നു നായിക. ജോണി വർഗ്ഗീസ് എന്ന കഥാപാത്രം അനിയനോടൊപ്പം കോളേജിൽ വീണ്ടും പഠിക്കാൻ വരുന്നതും അതിനെ തുടർന്നുണ്ടാകുന്ന പ്രശ്നങ്ങളുമാണ് ചിത്രത്തിന്‍റെ പ്രമേയം. ബോളിവുഡ് താരം ജീത്ത് ഉപേന്ദ്രയായിരുന്നു മമ്മൂട്ടിയുടെ അനിയനായി അഭിനയിച്ചത്.


നാളെ ഭാരത ബന്ദ്; സംസ്ഥാനത്ത് പണിമുടക്കില്ല – Chandrika Daily\nBy web desk Monday December 7, 2020 22:02 pm\nനാളെ ഭാരത ബന്ദ്; സംസ്ഥാനത്ത് പണിമുടക്കില്ല\nസുരക്ഷയും സമാധാനവും ഉറപ്പാക്കണമെന്ന് കേന്ദ്ര ആഭ്യന്തര മന്ത്രാലയം നിര്‍ദ്ദേശിച്ചിട്ടുണ്ട്.\nകോഴിക്കോട്: കര്‍ഷക സംഘടനകള് പ്രഖ്യാപിച്ച ഭാരത ബന്ദ് നാളെ. കാര്‍ഷിക നിയമങ്ങള് പിന്‍വലിക്കണം എന്നാവശ്യപ്പെട്ടാണ് ബന്ദിന് ആഹ്വാനം ചെയ്തിരിക്കുന്നത്. കോണ്‍ഗ്രസും ഇടത് പാര്‍ട്ടികളും വിവിധ ട്രേഡ് യൂണിയനുകളും ബന്ദിന് പിന്തുണ പ്രഖ്യാപിച്ചിട്ടുണ്ട്. പ്രതിപക്ഷ സംഘടനകള് ബന്ദിന് പിന്തുണ പ്രഖ്യാപിച്ച സാഹചര്യത്തില് സുരക്ഷ ശക്തമാക്കാന് കേന്ദ്രം സംസ്ഥാനങ്ങള്‍ക്ക് നിര്‍ദേശം നല്‍കി.\nസുരക്ഷയും സമാധാനവും ഉറപ്പാക്കണമെന്ന് കേന്ദ്ര ആഭ്യന്തര മന്ത്രാലയം നിര്‍ദ്ദേശിച്ചിട്ടുണ്ട്. പ്രതിഷേധക്കാര് കോവിഡ് മാര്‍ഗനിര്‍ദേശങ്ങള് പാലിക്കപ്പെടുന്നുണ്ടെന്ന് സംസ്ഥാന സര്‍ക്കാരുകളും കേന്ദ്രഭരണ പ്രദേശങ്ങളിലെ ഭരണകൂടങ്ങളും ഉറപ്പാക്കണം. പ്രതിഷേധ പ്രകടനങ്ങളിലടക്കം സാമൂഹ്യ അകലം പാലിക്കുന്നുവെന്ന് ഉറപ്പാക്കണം. അനിഷ്ട സംഭവങ്ങള് രാജ്യത്തെവിടെയും ഉണ്ടാകാന് പാടില്ല. അക്കാര്യം ഉറപ്പുവരുത്താന് തക്കവിധമുള്ള സുരക്ഷാ സംവിധാനങ്ങള് ഏര്‍പ്പെടുത്തണമെന്നും കേന്ദ്ര ആഭ്യന്തര മന്ത്രാലയം നിര്‍ദേശമുണ്ട്.\nഅതേസമയം തദ്ദേശ തെരഞ്ഞെടുപ്പ് നടക്കുന്നതിനാല് സംസ്ഥാനത്ത് നാളെ പണിമുടക്കുണ്ടാവില്ല. ട്രേഡ് യൂണിയനുകളുടെ സംസ്ഥാന കോര്‍ഡിനേഷന് കമ്മിറ്റി ഇക്കാര്യത്തില് ധാരണയിലെത്തി. പണിമുടക്കിന് ഐക്യദാര്‍ഢ്യം പ്രഖ്യാപിച്ച് പ്രകടനങ്ങള് നടക്കുമെന്ന് സിഐടിയു സംസ്ഥാന ജനറല് സെക്രട്ടറി എളമരം കരീം അറിയിച്ചു.\nCategories: india, News Tags: bharath band


എന്തേ പട്ടേലിന് ജനനത്തീയതി ഇല്ലാതെ പോയത്? | RISALA WEEKLY\nഎന്തേ പട്ടേലിന് ജനനത്തീയതി ഇല്ലാതെ പോയത്?\nNovember 26, 2018 by No Comments\nഒക്‌ടോബര്31 ന് പ്രധാനമന്ത്രി നരേന്ദ്രമോഡി ലോകത്തിലെ ഏറ്റവും വലിയ പ്രതിമയായ ‘സര്‍ദാര്‍വല്ലഭായ് പട്ടേലിന്റെ പ്രതിമ’ അനാച്ഛാദനം ചെയ്യും. ഉത്തരേന്ത്യയിലെ ശൂദ്രന്മാരുടെ മുകള്‍പ്പാളിയിലുള്‍പ്പെട്ട പട്ടേലന്മാരും ജാട്ടുകളും ഗുജ്ജാറുകളും മറാത്തകളും-സര്‍ദാര് പട്ടേല് ഈ പാളിയുടെ ഭാഗമായിരുന്നു-സര്‍ക്കാര് സംവരണം ലഭിക്കാനായി പിന്നോക്കവിഭാഗപദവിയ്ക്കായി പോരാടുമ്പോഴാണ് ഇതു സംഭവിക്കുന്നത്. അവര് ആ പോരാട്ടത്തില് വിജയിക്കുകയാണെങ്കില്, ഇന്ത്യയിലെ ശൂദ്രന്മാര് ഒരൊറ്റ സാമൂഹിക, രാഷ്ട്രീയ കള്ളിയ്ക്കുള്ളില് ഒന്നിക്കുകയും അത് രാജ്യത്തിന്റെ സാമൂഹിക ബന്ധങ്ങളില് വന് അഴിച്ചുപണിക്കു കാരണമാകുകയും ചെയ്യും. ഈ അവസരത്തില്, ഹിന്ദുമതത്തിലും ഇന്ത്യയുടെ സാമൂഹിക, രാഷ്ട്രീയ വ്യവസ്ഥയിലും പട്ടേലന്മാരുടെയും ശൂദ്രന്മാരുടെയും പദവി വിലയിരുത്തുന്നത് പ്രധാനമാണ്.\nമോഹന്‍ദാസ് കരംചന്ദ് ഗാന്ധിയോടും ജവഹര്‍ലാല് നെഹ്‌റുവിനോടും താരതമ്യം ചെയ്യുന്നതിലൂടെ പട്ടേലിനെ ഏറ്റവും നന്നായി വിലയിരുത്താം. അദ്ദേഹത്തോടൊപ്പം സ്വാതന്ത്ര്യപ്രസ്ഥാനത്തിലും പിന്നീട് സ്വതന്ത്ര ഇന്ത്യയിലും പ്രവര്‍ത്തിച്ച പ്രധാനപ്പെട്ട രണ്ടു നേതാക്കന്മാരാണല്ലോ അവര്. പട്ടേലിന്റെയും ഗാന്ധിയുടെയും നെഹ്‌റുവിന്റെയും കഥകള് ഇന്ത്യയിലെ ശൂദ്രന്മാരുടെയും ബനിയകളുടെയും ബ്രാഹ്മണന്മാരുടെയും പദവിയുടെ ദൃഷ്ടാന്തകഥകളാണ്.\nപട്ടേല് ഗുജറാത്തില് നിന്നുള്ള ശൂദ്രനായിരുന്നു. ഗാന്ധി അതേ സംസ്ഥാനത്തില് നിന്നുള്ള ബനിയയും. നെഹ്‌റുവാകട്ടെ ഇന്ന് ഉത്തര്‍പ്രദേശെന്നു വിളിക്കുന്ന സ്ഥലത്തു നിന്നുള്ള, കാശ്മീര് വേരുകളുള്ള ബ്രാഹ്മണനും. ഹിന്ദുമതത്തിലെ അവരുടെ പദവിക്ക് കാര്യമായ വ്യത്യാസമുണ്ടായിരുന്നു. പട്ടേലിന്റെ പൂര്‍വികര് വേദകാലഘട്ടത്തില് അടിമകളില് നിന്നുത്ഭവിച്ചവരാണ്. ഗാന്ധിയുടെ മുന്‍ഗാമികള് മധ്യവര്‍ണത്തിലുള്‍പ്പെട്ട കച്ചവടക്കാരും. നെഹ്‌റുവിനുള്ളത് പുരോഹിതന്മാരുടെ വേരുകളാണ്. ഗാന്ധിക്കും നെഹ്‌റുവിനും പൂണൂല് ധരിക്കാനുള്ള അവകാശമുണ്ടായിരുന്നു. എന്നാല് പട്ടേലിന് അതില്ലായിരുന്നു. ഹിന്ദുമതത്തിന്റെ ഭാഗമാണെങ്കിലും ഇന്നും ശൂദ്രന്മാര്‍ക്ക് പൂണൂല് ധരിക്കാനുള്ള അവകാശമില്ലല്ലോ.\nപട്ടേലിന്റെ പൂര്‍വികര്‍ക്ക് വിദ്യ നേടാനുള്ള അവകാശമില്ലായിരുന്നു. വേദദൈവങ്ങളെ ആരാധിക്കാനുമാകില്ല. ഇതെല്ലാം ഹിന്ദുമതത്തിന്റെ വിശുദ്ധഗ്രന്ഥങ്ങളില് രേഖപ്പെടുത്തിയിട്ടുണ്ട്. ഗാന്ധിയുടെയും നെഹ്‌റുവിന്റെയും പൂര്‍വികര്‍ക്ക് വേദകാലത്തെ ഹിന്ദുമതത്തിന്റെ പ്രാരംഭം മുതലേ അതിനുള്ള അവകാശമുണ്ട്. സംസ്‌കൃതത്തിലും മറ്റു ഭാഷകളിലും വിദ്യ നേടാനുള്ള അധികാരവുമുണ്ട്.\nപട്ടേലിന്റെ പൂര്‍വികര് നിലം ഉഴുന്നവരും കന്നുകാലികളെ മേയ്ക്കുന്നവരും വിള കൊയ്‌തെടുക്കുന്നവരുമായിരുന്നു. ചരിത്രത്തിന്റെ വിവിധ കാലഘട്ടങ്ങളില് വിവിധ ഭരണാധികാരികളുടെ കീഴില് അവര് സൈനികരുമായിരുന്നു-രാജഭരണം,മുഗള് ഭരണം,കോളനിഭരണം. ഗ്രാമത്തെയും രാജ്യത്തെയും കാത്തു സൂക്ഷിക്കാനുള്ള ചുമതല ശൂദ്രന്മാരുടേതായിരുന്നു. തൊട്ടുകൂടാത്തവരെന്നു മാറ്റി നിര്‍ത്തുമ്പോഴും ഈ രണ്ടു ചുമതലകളും ദളിതര്‍ക്കുമുണ്ടായിരുന്നു.\nഗാന്ധിയുടെയും നെഹ്രുവിന്റെയും പൂര്‍വികര് ഒരിക്കലും ഒന്നും ഉല്പാദിപ്പിച്ചില്ല- കാര്‍ഷികവും ശാരിരീകവുമായ അധ്വാനം തരംതാണതായി കണക്കാക്കപ്പെട്ടിരുന്നു. ബനിയകളും ബ്രാഹ്മണന്മാരും സൈനികസേവനം ചെയ്തതിന്റെ ഉദാഹരണങ്ങള് ചരിത്രത്തിലില്ല. സസ്യഭക്ഷണശീലവും അഹിംസയിലുള്ള വിശ്വാസവും സൈന്യത്തില് ചേരുന്നതില് നിന്ന് അവരെ തടഞ്ഞു. പക്ഷേ, അവര് നിലനില്‍പിനായി ശൂദ്രന്മാരെ ആശ്രയിക്കുകയും ശൂദ്രന്മാര് എല്ലായ്‌പോഴും അവരെ സേവിക്കുകയും ചെയ്തു.\nപട്ടേല് ഇതേ രീതിയിലാണ് നെഹ്‌റുവിനെയും ഗാന്ധിയെയും സേവിച്ചത്. ഈ അര്‍ത്ഥത്തിലാണ് അദ്ദേഹം സ്വാതന്ത്ര്യസമരപ്രസ്ഥാനത്തിന്റെ ‘ഉരുക്കുമനുഷ്യനാ’ യത്. ഗാന്ധി ‘മഹാത്മ’യും നെഹ്‌റു ‘പണ്ഡിറ്റും’ ആയത്. പട്ടേലിന്റെ വിശേഷണപദം അപകീര്‍ത്തികരവും അതുണ്ടാക്കിയവരുടെ കണ്ണില് ശൂദ്രന്മാരുടെ ബൗദ്ധികവും ആത്മീയവുമായ അപകര്‍ഷതയുടെ പ്രഖ്യാപനവുമാണ്.\nബ്രിട്ടീഷുകാര് ഇന്ത്യയിലേക്കു വരുന്നതു വരെ പട്ടേലിന്റെ പൂര്‍വികര്‍ക്ക് വിദ്യ നേടാനുള്ള അവകാശമുണ്ടായിരുന്നില്ല. അവര് അവരെക്കുറിച്ച് എഴുതുകയോ മറ്റുള്ളവര് അവരെക്കുറിച്ച് എഴുതുകയോ ചെയ്തില്ല. പട്ടേലും അദ്ദേഹത്തിന്റെ സഹോദരന് വിതല്‍ഭായിയുമാണ് അവരുടെ കുടുംബത്തില് ആദ്യമായി സ്‌കൂളില് പോയവര്. പതിനെട്ടാം നൂറ്റാണ്ടില് മാത്രമാണ് ശൂദ്രന്മാരുടെ നിരക്ഷരത തകര്‍ക്കപ്പെട്ടത്. അതുകൊണ്ടാണ് പട്ടേലിന്റെ യഥാര്‍ത്ഥ ജനനത്തീയതി ഒരിക്കലും രേഖപ്പെടുത്തപ്പെടാതെ പോയത്. ഒക്‌ടോബര് 31, അദ്ദേഹത്തെ സ്‌കൂളില് ചേര്‍ക്കാനായി കണ്ടെത്തിയ തീയതിയാണ്. അതുകൊണ്ടാണ് മോഡി ഒക്‌ടോബര് 31 ന് പട്ടേലിന്റെ പ്രതിമ അനാച്ഛാദനം ചെയ്യുന്നത്.\nപട്ടേല് ജനിച്ചപ്പോഴേക്കും ബ്രാഹ്മണന്മാരും ബനിയകളും ഇംഗ്ലീഷില് മികച്ച വിദ്യാഭ്യാസം നേടിക്കഴിഞ്ഞിരുന്നു. ഗാന്ധിയുടെയും നെഹ്‌റുവിന്റെയും ജനനത്തീയതികള് കൃത്യമായി രേഖപ്പെടുത്തപ്പെട്ടിട്ടുണ്ട്. അവരുടെ കുടുംബങ്ങള്‍ക്ക് നന്നായി രേഖപ്പെടുത്തിയ ചരിത്രങ്ങളുണ്ട്. അവര് സ്വയം സൃഷ്ടിച്ച വ്യക്തികളായിരുന്നില്ല-അവര് പദവിയും സവിശേഷാധികാരങ്ങളും പാരമ്പര്യമായി കൈനീട്ടി വാങ്ങിയവരാണ്.\nപട്ടേലാകട്ടെ സ്വയം സൃഷ്ടിച്ച, കര്‍ക്കശക്കാരനായ വ്യക്തിയായിരുന്നു. രാഷ്ട്രീയമായ കരുത്താണ് അദ്ദേഹത്തിന്റെ ഉയര്‍ച്ചക്ക് ആധാരം. എന്നാല് ബൗദ്ധികതയുടെ ‘മൃദു’ ശക്തി വികസിപ്പിച്ചെടുക്കാനുള്ള സൗകര്യം ഒരിക്കലും അദ്ദേഹത്തിനു ലഭിച്ചില്ല. അദ്ദേഹം തന്റെ പൂര്‍വികര്‍ക്ക് പതിച്ചുകിട്ടിയ അതേവേഷം ആടുകയായിരുന്നു. അതില് നിന്ന് അദ്ദേഹം ഒരിക്കലും വ്യതിചലിച്ചില്ല. അദ്ദേഹം അന്ധമായി ഹിന്ദുമതത്തിലെ ബ്രാഹ്മണിക വ്യവസ്ഥയെ പിന്തുണച്ചു. അതാണ് അദ്ദേഹം ശൂദ്രന്മാര്‍ക്കു നല്‍കിയ നിര്‍ഭാഗ്യകരമായ പാരമ്പര്യം.\nഇന്നും ബ്രാഹ്മണന്മാരും ബനിയകളും ഇന്ത്യന് രാഷ്ട്രീയത്തിലും ഭരണകൂടത്തിലും സമ്പദ്‌വ്യവസ്ഥയിലും അധീശത്വം പുലര്‍ത്തുകയും രാജ്യത്തെ നിയന്ത്രിക്കുകയും ചെയ്യുന്നു. അധികാരത്തിന്റെ എല്ലാ ശ്രേണികളിലും അവര്‍ക്കുള്ള മേല്‍ക്കൈയുടെ വലിയൊരു കാരണം അവര് ശൂദ്രന്മാരെ അടിച്ചമര്‍ത്തുന്ന ഹിന്ദുവ്യവസ്ഥയെ നിയന്ത്രിക്കുന്നു എന്നതാണ്. ശൂദ്രന്മാര്‍ക്ക് അവരുടേതെന്നു കരുതുന്ന മതത്തില് അഭിപ്രായം പറയാനുള്ള യാതൊരു അവകാശമില്ല. പുരോഹിതന്മാരാകാനോ വിശുദ്ധഗ്രന്ഥങ്ങള് വ്യാഖ്യാനിക്കാനോ അവര്‍ക്ക് അവകാശമില്ല.\nതങ്ങളെ അകത്തു കടത്താത്ത വ്യവസ്ഥയില് അല്പം ഇടം കിട്ടുമെന്ന പ്രതീക്ഷയോടെയാണ് പട്ടേലന്മാരും ജാട്ടുകളും ഗുജ്ജാറുകളും മറാത്തകളും മറ്റും സംവരണത്തിനായി മുറവിളി കൂട്ടുന്നത്. അവര് ഇക്കാര്യത്തില് ബിജെപിയെയാണ് ആശ്രയിക്കുന്നത്. ബാബ്‌രി മസ്ജിദ് തകര്‍ക്കുന്നതിനു മുമ്പ് അദ്വാനി നടത്തിയ രഥയാത്രയ്ക്കിടയില് പട്ടേലിനെ ‘അഭിനവ’ എന്നു വിശേഷിപ്പിച്ചു. പക്ഷേ, ബിജെപിയുടെ കീഴില് ശൂദ്രന്മാര് കൂടുതല് പാര്‍ശ്വവത്‌രിക്കപ്പെട്ടു. ബനിയകളുടെയും ബ്രാഹ്മണന്മാരുടെയും അധീശത്വം രാജ്യത്തുടനീളം ഇന്നും ദൃശ്യമാണ്.\nഎല്ലായ്‌പ്പോഴും ബ്രാഹ്മണന്മാര് നയിച്ച ആര് എസ് എസ്, വര്‍ണാശ്രമത്തെ അലോസരപ്പെടുത്താത്തതു കൊണ്ടാണ് പട്ടേലിനെ അംഗീകരിക്കുന്നത്. അദ്ദേഹം ശൂദ്രന്മാര്‍ക്ക് പുരോഹിതനാകണമെന്ന് ആവശ്യപ്പെട്ടില്ല, പൂണൂല് ധരിക്കണമെന്ന് ആവശ്യപ്പെട്ടില്ല. എല്ലാ മേഖലകളിലും ബനിയകളുടെയും ബ്രാഹ്മണന്മാരുടെയും അതേ അവകാശങ്ങള് ശൂദ്രന്മാര്‍ക്കും വേണമെന്ന് അദ്ദേഹം ആവശ്യപ്പെട്ടില്ല. ഇന്ത്യയുടെ ആദ്യത്തെ പ്രധാനമന്ത്രി ഒരു ബ്രാഹ്മണനാകണമെന്ന് ഗാന്ധി തീരുമാനിച്ചപ്പോള് പട്ടേല് അനുസരണയോടെ കോണ്‍ഗ്രസിന്റെ പ്രസിഡന്റു പദവിയില് നിന്ന് രാജിവെയ്ക്കുകയും അത് നെഹ്രുവിന് കൈമാറുകയും ചെയ്തു.\nഗാന്ധിയും നെഹ്‌റുവും അവരുടെ സ്വന്തം ചരിത്രങ്ങളെഴുതി. ആത്മകഥകള് അവശേഷിപ്പിച്ചു പോകാന് മാത്രം ബുദ്ധിശാലികളായിരുന്നു അവര്. പക്ഷേ, പട്ടേല് അതു ചെയ്തില്ല. തന്റെയും കുടുംബത്തിന്റെയും ചരിത്രം എഴുതാന് മാത്രം മൂല്യമുള്ളതല്ലെന്ന് അദ്ദേഹം കരുതിക്കാണും. ഗാന്ധിയും നെഹ്രുവും തങ്ങളുടെ മുഴുവന് കൃതികളും എഴുത്തുകുത്തുകളും ക്രമീകരിച്ച് സൂക്ഷിച്ചു. പട്ടേലാകട്ടെ കത്തുകളെല്ലാം സ്വന്തം കൈ കൊണ്ടെഴുതി. അവയുടെ പ്രതികളൊന്നും തന്നെ അദ്ദേഹം സൂക്ഷിച്ചുവെച്ചില്ല.\nഇന്ന് ഗാന്ധിയും നെഹ്രുവും മഹാന്മാരായ ചിന്തകരായി അറിയപ്പെടുന്നു. അവരുടെ കൃതികള് സ്‌കൂളുകളിലും കോളേജുകളിലും സര്‍വകലാശാലകളിലും പഠനവിഷയമാണ്. പട്ടേലിന്റെ ജീവിതത്തെക്കുറിച്ചോ ആശയങ്ങളെ കുറിച്ചോ കുടുംബത്തെക്കുറിച്ചോ ജാതിയെക്കുറിച്ചോ അറിയാന് അദ്ദേഹം എഴുതിയ ഒരു പുസ്തകവുമില്ല. ഇതേക്കുറിച്ചെല്ലാം മറ്റുള്ളവര് എഴുതിയ പുസ്തകങ്ങളില് നിന്നാണ് നാം അറിയുന്നത്. എന്നാല് ഈ മറ്റുള്ളവരില് മിക്കവരും ശൂദ്രരുമല്ല. തങ്ങള്‍ക്കിഷ്ടമുള്ള രീതിയില് പട്ടേലിന്റെ ചരിത്രമെഴുതാന് ഇപ്പോഴും ബിജെപിക്കും ആര്‍എസ്എസിനും എളുപ്പത്തില് സാധിക്കും.\nപട്ടേലിന്റെ ‘സ്വയം മായ്ച്ചു കളയുന്ന’ സ്വഭാവം നിര്‍ഭാഗ്യവശാല് ശൂദ്രന്മാരുടെ തനതു ശീലമാണ്. അവര്‍ക്ക് വാമൊഴി ചരിത്രത്തിന്റെയും കഥ പറച്ചിലിന്റെയും സമ്പന്നമായ പാരമ്പര്യമുണ്ട്. എന്നാല് ശൂദ്രന്മാര് വിദ്യ നേടരുതെന്ന ബ്രാഹ്മണിക നിര്‍ബന്ധബുദ്ധി മൂലം അവര് ഒരിക്കലും എഴുത്തിന്റെ സംസ്‌കാരം വികസിപ്പിച്ചെടുത്തില്ല.\nസ്വാതന്ത്ര്യസമരപ്രസ്ഥാനത്തിലെ ഒരു ശൂദ്രനേതാവും ആത്മകഥ എഴുതിയിട്ടില്ല. ശൂദ്രന്മാരെ പ്രവൃത്തികളുടെ വിഭാഗമായാണ്,ആശയങ്ങളുടെ വിഭാഗമായല്ല ഹിന്ദുമതം വാര്‍ത്തെടുത്തിരിക്കുന്നത്. ആ ബ്രാഹ്മണിക അധീശത്വത്തിനുള്ളിലാണ് പട്ടേല് പ്രവര്‍ത്തിച്ചത്. നെഹ്‌റുവിന്റെയും ഗാന്ധിയുടെയും പിന്മുറക്കാരില് നിന്ന് വ്യത്യസ്തമായി പട്ടേലിന്റെ പിന്മുറക്കാരാരും തന്നെ എഴുത്തുകാരോ രാഷ്ട്രീയക്കാരോ ആയില്ല. അദ്ദേഹത്തിന്റെ ഉരുക്കുസ്വഭാവം അദ്ദേഹത്തോടെ തന്നെ അവസാനിച്ചു. അങ്ങിനെത്തന്നെയാണ് അത് വാര്‍ത്തെടുക്കപ്പെട്ടിരുന്നതും.\nഹിന്ദു മഹാസഭയുടെ അടുത്ത മിത്രം എന്ന നിലയില് ആര് എസ് എസ് വളരെ നേരത്തെത്തന്നെ പട്ടേലിന്റെ മേല് അവകാശം ഉന്നയിച്ചു. ശൂദ്രനെന്ന നിലയില് അദ്ദേഹം സാമൂഹികവും രാഷ്ട്രീയവുമായ യാതൊരു പരിഷ്‌കാരവും ആവശ്യപ്പെട്ടില്ല. അങ്ങിനെ അദ്ദേഹം അവരുടെ ആളായി മാറി. പട്ടേലിനെ ഏറ്റെടുത്തെങ്കിലും ആര് എസ് എസ് ഒരിക്കലും ഒരു ശൂദ്രനെ സര്‍സംഘചാലക് ആകാന് അനുവദിച്ചില്ല. രാജേന്ദ്ര സിംഗ് എന്ന ക്ഷത്രിയനെ ഒഴിച്ചുനിര്‍ത്തിയാല് എല്ലാ സര്‍സംഘചാലകുമാരും ബ്രാഹ്മണന്മാരാണ്.\nതന്റെ തത്വശാസ്ത്രത്തെക്കുറിച്ചും കുടുംബത്തെയും സമുദായത്തെയും പറ്റിയുള്ള ചിന്തകളെക്കുറിച്ചും അവരുടെ നൈതികവും ആത്മീയവുമായ സംസ്‌കാരത്തെക്കുറിച്ചും പട്ടേല് എഴുതിയിരുന്നുവെങ്കില് ശൂദ്രസമുദായം ദേശീയ തത്വചിന്താ, രാഷ്ട്രീയസംവാദവേദിയില് ഇടം നേടുമായിരുന്നു. ഗാന്ധിയും നെഹ്രുവും ആ സേവനം ബനിയകള്‍ക്കും ബ്രാഹ്മണന്മാര്‍ക്കും ചെയ്തുകൊടുത്തു. അവര്‍ക്ക് പുതിയത് സൃഷ്ടിക്കേണ്ടി വന്നില്ല, നിലവിലുള്ള ആഖ്യാനങ്ങളിലേക്ക് കൂട്ടിച്ചേര്‍ക്കുകയേ വേണ്ടിവന്നുള്ളൂ എന്നതു സത്യം തന്നെ.\nപട്ടേലില് നിന്നു വ്യത്യസ്തമായി അംബേദ്കര് ഹിന്ദുമതത്തിനുള്ളിലെ അസമമായ പദവി അംഗീകരിക്കാന് വിസമ്മതിക്കുകയും ആത്മീയവും സാമൂഹികവുമായ അടിച്ചമര്‍ത്തലുകളുടെ ആധാരശിലകളെ വെല്ലുവിളിക്കുകയും ചെയ്തു. ശൂദ്രന്മാര്‍ക്കു വേണ്ടി ചെയ്യാന് പട്ടേലിനു കഴിയാതിരുന്നത് അംബേദ്കര് കൂടുതല് പ്രതിബന്ധങ്ങളെ തരണം ചെയ്ത് ശൂദ്രന്മാര്‍ക്കു വേണ്ടി ചെയ്തു. അദ്ദേഹം രാഷ്ട്രീയ ചിന്തയും തത്വശാസ്ത്രവും വേദങ്ങളും തര്‍ക്കശാസ്ത്രവും പഠിക്കുകയും സാമൂഹ്യ, ആത്മീയ പരിഷ്‌കരണം ഏറ്റെടുക്കുകയും ചെയ്തു.\nപട്ടേല് നിയമം പഠിച്ചു. പക്ഷേ, അദ്ദേഹം തത്വചിന്താസംബന്ധിയായ ചോദ്യങ്ങളില് യാതൊരു താല്പര്യവും കാണിച്ചില്ല. സമൂഹത്തിലെ തന്റെ പദവിയെക്കുറിച്ച് അതുകൊണ്ടു തന്നെ അദ്ദേഹത്തിന് ആഴത്തില് മനസിലായതുമില്ല. ബ്രിട്ടനിലുള്ളപ്പോള് പട്ടേലിന് അവിടത്തെ വര്‍ണ, ജാതി വെറിയുടെ അടിച്ചമര്‍ത്തല് മനസിലായില്ല. എന്നാല് അംബേദ്കര്‍ക്ക് അമേരിക്കയില് വെച്ചത് മനസിലാകുകയും അദ്ദേഹം കറുത്ത വര്‍ഗക്കാരുടെ പോരാട്ടത്തില് നിന്ന് ഏറെ പാഠങ്ങള് ഉള്‍കൊള്ളുകയും ചെയ്തു. അംബേദ്കര് ജാതിവിരുദ്ധ ബോധമണ്ഡലം വികസിപ്പിച്ചെടുത്തു. ബ്രിട്ടീഷ് വിരുദ്ധതക്കപ്പുറം യാതൊന്നും പട്ടേല് കണ്ടില്ല. ജാതിവിമോചനമില്ലാത്ത സ്വാതന്ത്ര്യം ബ്രിട്ടീഷുകാരില് നിന്ന് ബനിയ, ബ്രാഹ്മണ യജമാനന്മാരിലേക്കുള്ള അധികാരക്കൈമാറ്റം മാത്രമാകുമെന്ന അംബേദ്കറിന്റെ കാഴ്ചപ്പാട് പട്ടേലിന് മനസിലായതേയില്ല.\nപട്ടേല് ഗാന്ധിയെ ഗുരുവായി സ്വീകരിച്ചു. അദ്ദേഹം തനിക്കു വേണ്ടി ഒരിക്കലും ചിന്തിച്ചില്ല. ഫ്യൂഡല് ജനാധിപത്യത്തിന്റെയും ഗ്രാമസ്വരാജിന്റെയും രാമസ്വരാജിന്റെയും ഗാന്ധിയന് ചട്ടക്കൂടിനപ്പുറം അദ്ദേഹം തന്റെ മനസിനെ ഒരിക്കലും വികസിപ്പിച്ചില്ല. ഗാന്ധിയുടെ മറുവശം അദ്ദേഹം കണ്ടെത്തിയില്ല-ഗ്രാമീണസമ്പദ് വ്യവസ്ഥയെക്കുറിച്ച് സംസാരിക്കുമ്പോള് തന്നെ ബിര്‍ളയും ഗോയങ്കയും പോലുള്ള ബനിയവ്യവസായികളില് ഗാന്ധിക്കുണ്ടായിരുന്ന അമിതവിധേയത്വം അദ്ദേഹം തിരിച്ചറിഞ്ഞില്ല. ഇക്കാര്യത്തില് ഗാന്ധിജിയുടെ പാരമ്പര്യം ഇന്നും രാജ്യത്തു കാണാം.\nപട്ടേലിന്റെ മനോഭാവം ശൂദ്രന്മാരുടെ അവസ്ഥയെ തന്നെയാണ് പ്രതിഫലിപ്പിച്ചത്; തുല്യമായ അവകാശങ്ങള് നിഷേധിക്കപ്പെടുമ്പോഴും വര്‍ണവ്യവസ്ഥയുടെ നടുക്കെവിടെയോ പ്രതിഷ്ഠിക്കപ്പെട്ടവര്. എന്നാല് ഏറ്റവും താഴെയുള്ള ദളിതുകള് തങ്ങളെ അടിച്ചമര്‍ത്തുന്ന മേല്‍ജാതിക്കാരെ എതിര്‍ക്കാന് തയാറാണ്. ശൂദ്രന്മാരാകട്ടെ തങ്ങളുടെ മിതമായ അധികാരങ്ങള് ആസ്വദിച്ച് അടങ്ങിയൊതുങ്ങിക്കഴിയുന്നു. അവര് തങ്ങള്‍ക്കു മുകളിലുള്ള ബനിയകളോടും ബ്രാഹ്മണന്മാരോടും ഒരിക്കലും ദേഷ്യപ്പെട്ടില്ല. ദളിതുകളെയാണ് സൂക്ഷിക്കേണ്ടതെന്ന് ബനിയകളും ബ്രാഹ്മണന്മാരും അവരെ പഠിപ്പിച്ചിട്ടുണ്ട്. തങ്ങള്‍ക്ക് ഹിന്ദുമതത്തിനുള്ളിലുള്ള അസമമായ പദവിയും അതിന്റെ സാമൂഹികവും രാഷ്ട്രീയവുമായ അനന്തരഫലങ്ങളും ശൂദ്രന്മാര് ഒരിക്കലും തിരിച്ചറിഞ്ഞിട്ടില്ല.\nബൗദ്ധികമായ നേട്ടങ്ങളുണ്ടാക്കാനുള്ള പട്ടേലിന്റെ പരാജയം അദ്ദേഹത്തിന്റെ ചരിത്രത്തിനും അധികാരത്തിനും തടസ്സമായി. അതുതന്നെയാണ് ശൂദ്രന്മാരുടെ ചരിത്രത്തിനും അധികാരത്തിനും തടസ്സമായത്. പട്ടേലിന് തന്റേതായ സാമൂഹിക,രാഷ്ട്രീയ ആശയങ്ങള് ഇല്ല. അദ്ദേഹം ശൂദ്രന്മാരെ പ്രതിനിധീകരിച്ചത് പ്രതിനിധീകരണ സ്വഭാവമുള്ള പ്രത്യയശാസ്ത്രമില്ലാതെയാണ്. ശാക്തീകരണത്തിലേക്ക് വഴികാണിക്കുന്ന ആദര്‍ശമോ പ്രത്യയശാസ്ത്രമോ അദ്ദേഹം ശൂദ്രന്മാര്‍ക്ക് നല്‍കിയില്ല. ഇന്നും അതേ പ്രത്യയശാസ്ത്രവിടവാണ് ശൂദ്രന്മാര് അഭിമുഖീകരിക്കുന്നത്. പട്ടേലിന്റെ പ്രതിമ, അതെത്ര വലുതായാലും, ആ വിടവ് നികത്താന് പോകുന്നില്ല.\nആര്‍എസ് എസിന്റെ സര്‍സംഘചാലകും ബ്രാഹ്മണനുമായ മോഹന് ഭഗവതില് നിന്ന് ആജ്ഞകള് സ്വീകരിക്കുന്ന ബനിയയായ മോഡി, സര്‍ദാര് പട്ടേലിന്റെ പ്രതിമ അനാച്ഛാദനം ചെയ്യും. ഈ ബനിയ-ബ്രാഹ്മണ ഭരണം രാജ്യത്തിനും ശൂദ്രന്മാര്‍ക്കും പ്രതിമയില് കവിഞ്ഞ എന്താണു നല്‍കുകയെന്ന് കാത്തിരുന്നുകാണാം.\n(പട്ടേല് പ്രതിമ അനാഛാദനം ചെയ്യപ്പെടുന്നതിന് മുമ്പെഴുതിയ ലേഖനം).\nഎന്തേ പട്ടേലിന് ജനനത്തീയതി ഇല്ലാതെ പോയത്? added by risalaadmin on November 26, 2018


70 കോടി രൂപയുടെ കള്ളപ്പണം വെളുപ്പിച്ചു; അഭിഭാഷകന് അറസ്റ്റില്\nFirst Published Dec 29, 2016, 5:45 PM IST\nഇന്നലെ രാത്രിയാണ് ഓഫീസിനുള്ളിൽ കള്ളപ്പണം സൂക്ഷിച്ച അഭിഭാഷകൻ രോഹിത് ടണ്ഡനെ എൻഫോഴ്സ്മെന്‍റ് ഡയറക്ടറേറ്റ് അറസ്റ്റ് ചെയ്തത്. 70 കോടി രൂപയുടെ അനധികൃത സന്പാദ്യം ടണ്ഡന് ഉണ്ടെന്നാണ് എൻഫോഴ്സ്മെന്‍റ് ഡയറക്ടറേറ്റിന്‍റെ കണ്ടെത്തൽ. കള്ളപ്പണക്കേസിൽ കഴിഞ്ഞ ദിവസം അറസ്റ്റിലായ കൊൽക്കത്ത വ്യവസായി പരാസ്മൽ ലോധയുമായും രോഹിത് ടണ്ഡന് ബന്ധമുണ്ടെന്നും കണ്ടെത്തിയിട്ടുണ്ട്.\nടണ്ഡന്‍റെ ദില്ലിയിലെ ഓഫീസിൽ നിന്ന് ഈ മാസം പത്തിന് നടത്തിയ റെയ്‍ഡിൽ 14 കോടി രൂപ പിടിച്ചെടുത്തിരുന്നു. രണ്ട് കോടി രൂപയുടെ രണ്ടായിരം രൂപ നോട്ടുകളും പിടിച്ചെടുത്തവയിലുണ്ടായിരുന്നു. മൂന്നുവലിയ കാറുകളിലായി പത്ത് പെട്ടികളിൽ പായ്ക്കുചെയ്താണ് പിടിച്ചെടുത്ത പണം മാറ്റിയത്. തനിക്ക് 125 കോടി രൂപയുടെ സ്വത്തുണ്ടെന്നും അതിന്‍റെ ഭാഗമാണ് 14 കോടി രൂപയെന്നുമായിരുന്നു ടണ്ഡന്‍റെ വിശദീകരണം.\nറെയ്ഡ് നടത്തിയപ്പോൾ ഓഫിസിൽ ഇല്ലാതിരുന്ന ഠണ്ഡൻ സിസിടിവി ക്യാമറയിലൂടെ തൽസമയം അജ്ഞാത സ്ഥലത്തിരുന്ന് കണ്ടിരുന്നതായും റിപ്പോര്‍ട്ടുണ്ട്. അതിനിടെ ഗുജറാത്തിലെ അഹമ്മദാബാദിൽ കള്ളനോട്ടടിക്കുന്ന യന്ത്രം പൊലീസ് പിടിച്ചെടുത്തു. പന്ത്രണ്ട് ലക്ഷത്തി 45000 രൂപയുടെ കള്ളനോട്ടും അച്ചടിക്കാനുപയോഗിക്കുന്ന പേപ്പറും പിടിച്ചെടുത്തിട്ടുണ്ട്. ഇതിലേറെയും 2000 രൂപ നോട്ടുകളാണ്. കള്ളനോട്ട് കേസിൽ പിടിയിലായ ആളെ ചോദ്യം ചെയ്പ്പോഴാണ് നോട്ടടി കേന്ദ്രത്തെകുറിച്ചുള്ള വിവരം പൊലീസിന് കിട്ടിയത്.


കാശ്മീര് മുഖ്യമന്ത്രി സ്ഥാനം ബി.ജെ.പിക്ക് നല്‍കാനാവില്ല; ബി.ജെ.പി യെ നിരാകരിച്ച് മെഹബൂബ മുഫ്തി – Chandrika Daily\nBy chandrika Thursday May 18, 2017 07:37 am\nകാശ്മീര് മുഖ്യമന്ത്രി സ്ഥാനം ബി.ജെ.പിക്ക് നല്‍കാനാവില്ല; ബി.ജെ.പി യെ നിരാകരിച്ച് മെഹബൂബ മുഫ്തി\nന്യൂഡല്‍ഹി: കാശ്മീരിലെ മുഖ്യമന്ത്രി സ്ഥാനം ബി.ജെ.പി ആവശ്യപ്പെട്ടെന്ന് സൂചന. കാശ്മീരിലെ പ്രശ്‌നങ്ങള് അവസാനിപ്പിക്കാന് ബി.ജെ.പിയുടെ മുഖ്യമന്ത്രി വേണമെന്നാണ് ആവശ്യം. എന്നാല് ആവശ്യം മുഖ്യമന്ത്രി മെഹബൂബ മുഫ്തി നിരാകരിച്ചുവെന്നുമാണ്…\nന്യൂഡല്‍ഹി: കാശ്മീരിലെ മുഖ്യമന്ത്രി സ്ഥാനം ബി.ജെ.പി ആവശ്യപ്പെട്ടെന്ന് സൂചന. കാശ്മീരിലെ പ്രശ്‌നങ്ങള് അവസാനിപ്പിക്കാന് ബി.ജെ.പിയുടെ മുഖ്യമന്ത്രി വേണമെന്നാണ് ആവശ്യം. എന്നാല് ആവശ്യം മുഖ്യമന്ത്രി മെഹബൂബ മുഫ്തി നിരാകരിച്ചുവെന്നുമാണ് റിപ്പോര്‍ട്ട്.\nമുഫ്തിയുടെ ഡല്‍ഹി സന്ദര്‍ശനത്തിനിടെ അവരുമായി ബി.ജെ.പി നേതാക്കള് വിഷയം ചര്‍ച്ച ചെയ്തിരുന്നു. ആറുമാസം കൂടുമ്പോള് സഖ്യകക്ഷികള് മുഖ്യമന്ത്രി സ്ഥാനം മാറിമാറി ഉപയോഗിക്കാമെന്നായിരുന്നു ഉയര്‍ന്ന ആശയം. എന്നാല് ഇതിനോട് മുഫ്തിക്ക് യോജിപ്പില്ല. കാശ്മീരില് ഇവര്‍ക്കെതിരെയുള്ള വികാരത്തെ മറികടക്കാനുള്ള തയ്യാറെടുപ്പാണ് ഇതിലൂടെ ബി.ജെ.പി മുന്നോട്ട് വെച്ചത്. എന്നാല് ഈ കാര്യത്തില് തീരുമാനമെടുത്തിട്ടില്ലെന്ന് ബി.ജെ.പി എം.പി ജിതേന്ദര് സിങ് അറിയിച്ചു.\nബി.ജെ.പി-പി.ഡി.പി സഖ്യകക്ഷികളാണ് കാശ്മീരില് ഭരിക്കുന്നത്. ഇവിടെ ആക്രണം ഇപ്പോഴും തുടരുകയാണ്. ബി.ജെ.പിയുമായുള്ള കൂട്ടുകെട്ടും ഹിസ്ബുല് മുജാഹിദീന് നേതാവ് ബുര്‍ഹാന് വാനിയുടെ കൊലപാതകവും മുഫ്തിക്കുള്ള ജനപിന്തുണ കുറച്ചിട്ടുണ്ട്. ഈ സാഹചര്യത്തിലാണ് മുഖ്യമന്ത്രി സ്ഥാനം മാറ്റുന്നതിനെക്കുറിച്ചുള്ള ചര്‍ച്ചകള് പുരോഗമിക്കുന്നത്.\nCategories: Culture, More, Views Tags: mehbooba mufthi


കിടപ്പറ പങ്കിടാന് ചിലര് നിര്‍ബന്ധിക്കാറുണ്ടെന്ന് നടിമാരുടെ മൊഴി; ഹേമ കമ്മീഷന് റിപ്പോര്‍ട്ട് സമര്‍പ്പിച്ചു | rtd justice hema commision report film actresses kerala\nകിടപ്പറ പങ്കിടാന് ചിലര് നിര്‍ബന്ധിക്കാറുണ്ടെന്ന് നടിമാരുടെ മൊഴി; ഹേമ കമ്മീഷന് റിപ്പോര്‍ട്ട് സമര്‍പ്പിച്ചു\nThiruvananthapuram, First Published 31, Dec 2019, 6:30 PM\nകുറ്റവാളികളെ നിശ്ചിത കാലത്തേക്ക് സിനിമ മേഖലയില് നിന്ന് മാറ്റി നിര്‍ത്തണം. ഇതിനുള്ള അധികാരവും ട്രൈബ്യൂണലിന് നല്‍കണം.\nതിരുവനന്തപുരം: സിനിമയിലെ അവസരങ്ങൾക്ക് വേണ്ടി കിടപ്പറ പങ്കിടാൻ ചിലർ നിർബന്ധിക്കാറുണ്ടെന്ന് നടിമാർ മൊഴി നൽകിയതായി റിട്ട. ജസ്റ്റിസ് ഹേമ കമ്മീഷൻ. ശക്തമായ നിയമ നടപടികളിലൂടെ മാത്രമേ സിനിമയിലെ അനീതികള്‍ക്ക് പ്രശ്നപരിഹാരം സാധ്യമാവൂ. അതിനായി ശക്തമായ നിയമം കൊണ്ടുവരണം. ട്രൈബ്യൂണല് രൂപികരിക്കണമെന്നും കമ്മീഷന്‍റെ റിപ്പോര്‍ട്ടില് ശുപാര്‍ശ ചെയ്തിട്ടുണ്ട്.\nകുറ്റവാളികളെ നിശ്ചിത കാലത്തേക്ക് സിനിമ മേഖലയില് നിന്ന് മാറ്റി നിര്‍ത്തണം. ഇതിനുള്ള അധികാരവും ട്രൈബ്യൂണലിന് നല്‍കണം. മലയാള സിനിമയിൽ അഭിനേതാക്കളെ തീരുമാനിക്കാൻ സ്വാധീനമുള്ള ലോബിയുണ്ട്. ആര് അഭിനയിക്കണം ആര് അഭിനയിക്കരുത്\nഎന്നെല്ലാം തീരുമാനിക്കുന്നത് ഇവരാണ്. സിനിമയില് അപ്രഖ്യാപിത വിലക്ക് ഏര്‍പ്പെടുത്തുന്നതും ഇവരാണെന്ന് റിപ്പോര്‍ട്ടിലുണ്ട്.\nസിനിമയില് അവസരങ്ങള്‍ക്കായി കിടപ്പറയടക്കം പങ്കിടാനുള്ള ആവശ്യം ചില പുരുഷന്‍മാര് മുന്നോട്ട് വയ്ക്കുന്നു. നല്ല സ്വഭാവമുള്ള പല പുരുഷന്‍മാരും സിനിമയില് ഉണ്ടെന്നും പല നടിമാരും കമ്മീഷന് മൊഴി നല്‍കി. 300 പേജുള്ള റിപ്പോര്‍ട്ടാണ് സമര്‍പ്പിച്ചത്. ആയിരകണക്കിന് അനുബന്ധ രേഖകളും സമര്‍പ്പിച്ചിട്ടുണ്ട്. നിരവധി ഓഡിയോ, വീഡിയോ ക്‌ളിപ്പിങ്ങുകളും സ്‌ക്രീന് ഷോട്‌സും അടങ്ങുന്ന പെന്‍ഡ്രൈവും കമ്മീഷന് സമര്‍പ്പിച്ചിട്ടുണ്ട്.\nസിനിമ മേഖലയിലെ സ്ത്രീകള് നേരിടേണ്ടി വരുന്ന പ്രശ്നങ്ങള് പഠിച്ച കമ്മീഷനാണ് ഹേമ കമ്മീഷന്. മുഖ്യമന്ത്രിയ്ക്കാണ് റിപ്പോര്‍ട്ട് നല്‍കിയത്. പ്രമുഖ നടി ശാരദയും വത്സലകുമാരി ഐ എ എസുമായിരുന്നു കമ്മീഷനിലെ മറ്റ് അംഗങ്ങള്.\nഇവരും പ്രത്യേകം റിപ്പോര്‍ട്ടുകള് കൈമാറി.\nLast Updated 31, Dec 2019, 6:30 PM


വിശന്നാൽ നമ്മൾ ആഹാരം കഴിക്കില്ലേ, അത് പോലെ തന്നെയാണ് ഇതും! - മലയാളം ന്യൂസ് പോർട്ടൽ\nPosted on March 9, 2021, 12:36 PM\nജന്മം കൊണ്ട് മലയാളി ആണെങ്കിലും ബോളിവുഡിൽ തിളങ്ങി നിൽക്കുന്ന താരങ്ങളിൽ ഒരാൾ ആണ് വിദ്യ ബാലൻ. പാലക്കാട്ടുകാരിയാണെങ്കിലും ഇപ്പോൾ ബോളിവുഡിന്റെ ദത്തുപുത്രിയാണ് താരം. ബംഗാളി ചിത്രത്തിൽ കൂടിയാണ് താരം സിനിമയിലേക്ക് എത്തിയതെങ്കിലും അധികം വൈകാതെ തന്നെ ബോളിവുഡിലേക്ക് എത്തുകയായിരുന്നു. ഇന്ന് രാജ്യമെമ്പാടും ആരാധകർ ഉള്ള താരങ്ങളിൽ ഒരാൾ കൂടിയാണ് വിദ്യ ബാലൻ. നിരവധി ചിത്രങ്ങളിൽ ആണ് താരം ഇതിനോടകം അഭിനയിച്ചത്. അവയെല്ലാം തന്നെ മികച്ച വിജയവും കാഴ്ച വെച്ചവയാണ്. തന്റെ മനസ്സിലുള്ള ആശയങ്ങൾ യാധൊരു മടിയും കൂടാതെ തുറന്ന് പറയാൻ താരത്തിന് ഒരു മടിയും ഇല്ല. അങ്ങനെ തുറന്ന് പറഞ്ഞിട്ടുള്ള കാര്യങ്ങളിൽ ചിലതൊക്കെ ചർച്ചചെയ്യപ്പെടുകയും ചെയ്തിരുന്നു. അടുത്തിടെ ഒരു അഭിമുഖത്തിൽ താരം ഭാരതീയ സംസ്ക്കാരത്തെ കുറിച്ച് പറഞ്ഞ കാര്യങ്ങൾ ആണ് പ്രേക്ഷക ശ്രദ്ധ നേടുന്നത്.\nവിശപ്പ് പോലെ തന്നെ മനുഷ്യന് അത്യാവിശ്യമായ ഒരു വികാരം തന്നെയാണ് ലൈംഗീകത. എന്നാൽ അതിനെ പറ്റി തുറന്ന് സംസാരിക്കാൻ ആളുകൾ തയാറാകുന്നില്ല. എന്ത് കൊണ്ടാണ് അതിനെ കുറിച്ച് തുറന്നു സംസാരിക്കുവാൻ ആളുകൾ മടികാണിക്കുന്നത് എന്ന് മനസ്സിലാകുന്നില്ലെന്നും മനുഷ്യന്റെ മറ്റൊരു വിശപ്പ് തന്നെയാണ് അതെന്നുമാണ് അഭിമുഖത്തിൽ താരം പറഞ്ഞത്. വിവാഹത്തിന് ശേഷം മാത്രമേ ലൈംഗീക ബന്ധത്തിൽ ഏർപ്പെടാവു എന്ന ഭാരതീയ സംസ്ക്കാരം തെറ്റാണെന്ന തരത്തിൽ ആണ് താരം അഭിമുഖത്തിൽ പറഞ്ഞത്. ഈ അഭിമുഖം വളരെ പെട്ടന്ന് തന്നെ ആരാധക ശ്രദ്ധ നേടിയിരിക്കുകയാണ്. താരത്തിന്റെ പ്രസ്താവനയെ അനുകൂലിച്ചും പ്രതികൂലിച്ചും ആരാധകർ എത്തിയിട്ടുണ്ട്.\nനിരവധി സ്ത്രീകേന്ദ്രികൃത സിനിമകളിൽ ആണ് താരം അഭിനയിച്ചിരിക്കുന്നത്. 2011 ൽ ഡേർട്ടി പിക്ചർ എന്ന സിനിമയിലെ അഭിനയത്തിന് താരത്തിന് മികച്ച നടിക്കുള്ള ദേശീയ അവാർഡ് ലഭിച്ചിരുന്നു. ഇത് കൂടാതെ6ഫിലിം ഫെയർ അവാർഡും വിദ്യ കരസ്ഥമാക്കിയിട്ടുണ്ട്. പൃഥ്വിരാജ് നായകനായ ഉറുമി എന്ന ചിത്രമാണ് വിദ്യ അഭിനയിക്കുന്ന ആദ്യ മലയാള സിനിമ. സിനിമയിൽ മാത്രമല്ല, ടെലിവിഷൻ പരിപാടികളിലും തിളങ്ങി നിൽക്കുന്ന താരങ്ങളിൽ ഒരാൾ ആണ് വിദ്യ ബാലൻ.


പാലില് മായം ചേര്‍ക്കുന്നത് ജാമ്യമില്ലാ കുറ്റമാക്കാന് മഹാരാഷ്ട്ര സര്‍ക്കാര് – Chandrika Daily\nBy ചന്ദ്രിക വെബ് ഡെസ്‌ക് Tuesday March 13, 2018 17:41 pm\nപാലില് മായം ചേര്‍ക്കുന്നത് ജാമ്യമില്ലാ കുറ്റമാക്കാന് മഹാരാഷ്ട്ര സര്‍ക്കാര്\nമുംബൈ: പാലില് മായം ചേര്‍ക്കുന്നത് ജാമ്യമില്ലാ കുറ്റമാക്കാന് മഹാരാഷ്ട്ര സര്‍ക്കാര് നീക്കം തുടങ്ങി. മൂന്ന് വര്‍ഷം വരെ തടവ് ലഭിക്കുന്ന കുറ്റമാക്കാനാണ് സര്‍ക്കാര് ആലോചല് ആറ് മാസം…\nമുംബൈ: പാലില് മായം ചേര്‍ക്കുന്നത് ജാമ്യമില്ലാ കുറ്റമാക്കാന് മഹാരാഷ്ട്ര സര്‍ക്കാര് നീക്കം തുടങ്ങി. മൂന്ന് വര്‍ഷം വരെ തടവ് ലഭിക്കുന്ന കുറ്റമാക്കാനാണ് സര്‍ക്കാര് ആലോചല് ആറ് മാസം തടവാണ് ശിക്ഷ. ഈ നിയമപ്രകാരം ജാമ്യം കിട്ടാനും വകുപ്പുണ്ട്. ഇത് ഭേദഗതി ചെയ്ത് ശിക്ഷ കഠിനമാക്കാനാണ് സര്‍ക്കാര് നീക്കം. സംസ്ഥാന ഭക്ഷ്യ-സിവില് സപ്ലൈസ് മന്ത്രി ഗിരീഷ് ബാപത് നിയമസഭയിലാണ് ഇക്കാര്യമറിയിച്ചത്.\nഎന്നാല് പാലില് മായം ചേര്‍ക്കുന്നത് ജീവപര്യന്തം തടവ് ലഭിക്കുന്ന കുറ്റമാക്കണം എന്നായിരുന്നു ഭൂരിഭാഗം അംഗങ്ങളുടേയും ആവശ്യം. ജീവപര്യന്തം തടവിന് വേണ്ടി നിയമം മാറ്റിയെഴുതാന് നിയമതടസ്സങ്ങളുണ്ടെന്നായിരുന്നു മന്ത്രിയുടെ മറുപടി. പാലിന്റെ ഗുണനിലവാരം പരിശോധിക്കുന്നതില് സര്‍ക്കാറിന് വീഴ്ച പറ്റിയെന്ന് മന്ത്രി നിയമസഭയില് സമ്മതിച്ചു. നേരത്തെ മുംബൈയില് മാത്രം വിതരണം ചെയ്യുന്ന പാലില് 30 ശതമാനവും മായം കലര്‍ന്നതാണെന്ന് കണ്ടെത്തിയിരുന്നു.


അതിരപ്പിള്ളിക്കൊരു കൂട്ടാളി; പതഞ്ഞൊഴുകി പുന്നയാര് വെള്ളച്ചാട്ടം | Madhyamam\ndate_range 26 Oct 2020 10:58 AM GMT\nഅതിരപ്പിള്ളിക്കൊരു കൂട്ടാളി; പതഞ്ഞൊഴുകി പുന്നയാര് വെള്ളച്ചാട്ടം\n'കൊച്ചാതിരപ്പിള്ളി' എന്ന വിശേഷണം ചാര്‍ത്തി നല്‍കി സഞ്ചാരികൾ\nഅധികം യാത്രികര് അറിയാത്ത ഇടുക്കിയുടെ സുന്ദര മുഖമാണ് കഞ്ഞിക്കുഴി. ഹൈറേഞ്ചിെൻറ പ്രവേശന കവാടമായ ഇവിടെ സഞ്ചാരികള്‍ക്കായി അനവധി വ്യൂ പോയിൻറുകളും ഗുഹകളും വെള്ളച്ചാട്ടങ്ങളും പ്രകൃതി ഒരുക്കിയിരിക്കുന്നു.\nമൈലാപ്പുഴയുടെ അടിവാരത്തുനിന്നും പിറവിയെടുക്കുന്ന പഴയരികണ്ടം പുഴ അനവധി ചെറുതോടുകളുടെ കൂടിചേരലുകളാൽ കിലോമീറ്ററുകളോളം നിരനിരയായി ചെറുവെള്ളച്ചാട്ടങ്ങള് സൃഷ്ടിച്ച് ഒഴുകി പുന്നയാറില് പതിക്കുന്നു. പുന്നയാറിൽനിന്നും ചൂടാൻ സിറ്റിയിലേക്കായി കിടക്കുന്ന കൈവരികളില്ലാത്ത ചെറിയ പാലത്തിനടിയിലൂടെ അത് കളകള ശബ്ദമുണ്ടാക്കി ആഴത്തിലേക്ക് പരന്ന് ഒഴുകി തുടങ്ങും.\nശബ്ദം ശ്രവിച്ച് അടിവാരം വരെ നടന്നാല് എത്തുക പുന്നയാര് വെള്ളച്ചാട്ടത്തിനടുത്ത്. വിരിഞ്ഞ് ഒഴുകാന് തുടങ്ങിയിട്ട് അധികമാരുമറിഞ്ഞട്ടില്ലാത്ത പുന്നയാര് വെള്ളച്ചാട്ടം കഞ്ഞിക്കുഴി ഗ്രാമപഞ്ചായത്തിലാണ്. ടിക്കറ്റൊന്നുമില്ലാതെ ഫ്രീയായി തന്നെ കാണാം. കടകളൊന്നുമില്ല പുന്നയാര് സിറ്റിയില്.\nപാര്‍ക്കിങ് സൗകര്യം ഇല്ലാത്തതിനാല് വഴിയോരത്ത് ഒതുങ്ങി കിട്ടിയ സ്ഥലത്തെല്ലാം വാഹനങ്ങള് നിര്‍ത്തിയിട്ടിരിക്കുന്നു. മഴക്കാലത്ത് ഉഗ്രരൂപം പൂണ്ടൊഴുകുന്ന ആശാന് ഭംഗിയില് അതിരപ്പിള്ളി വെള്ളച്ചാട്ടത്തോട് കിടപിടിക്കും. ഒക്ടോബര് മുതല് ഡിസംബര് വരെ പുന്നയാര് ഈ രൂപത്തില് കാണാം.\nപുന്നയാര് വ്യൂപോയിൻറ്. താഴെ പെരിയാര് നദി ഒഴുകുന്നത് കാണാം\nകഞ്ഞിക്കുഴിയില്‍നിന്നും ആലപ്പുഴ-മധുര സംസ്ഥാന പാതയിലെ വട്ടോന്‍പാറ ജംഗ്ഷനില്‍നിന്നും ഇടത്തോട്ട് ഇറക്കമിറങ്ങി രണ്ട് കിലോമീറ്ററോളം സഞ്ചരിച്ചാല് പുന്നയാര് എത്താം. ഇവിടെനിന്ന് ഓഫ് റോഡില് ഒരു കിലോമീറ്ററോളം താഴേക്ക് ഇറങ്ങിയാല് വെള്ളച്ചാട്ടമായി. ഇതില് അര കിലോമീറ്ററോളം നടവഴിയാണ്.\nനടന്ന് രണ്ട് ഭാഗവും ചെങ്കുത്തായ മലയിലാണ് എത്തുക. ഇടത് ഭാഗത്ത് അഗാധമായ കൊക്ക. ഏകദേശം ആയിരമടിയോളം ചെങ്കുത്തായ താഴ്ചയിലൂടെ മലകളെ ചാലുകീറി ചെറുതായി ഒഴുകുന്ന പെരിയാര് നദി. അതിനപ്പുറം കൊടുംവനവും.\nമലയുടെ വലത് ഭാഗത്ത് പാറയില് ചവിട്ടി തൂങ്ങിപ്പിടിച്ച് ഇറക്കം ഇറങ്ങിയാല് പുന്നയാര് വെള്ളച്ചാട്ടത്തിെൻറ സമീപം എത്താം. നിറയെ വലിയ പാറക്കഷ്ണങ്ങളാണ്. അതിനിടയിലൂടെ വെള്ളച്ചാട്ടം ഒഴുകി പെരിയാറിലേക്ക് മറയുന്നു.\nകോവിഡ് മാനദണ്ഡങ്ങളില് ഇളവ് വരുത്തിയതറിഞ്ഞ് വരുന്ന പ്രാദേശിക സഞ്ചാരികളെ ധാരാളം കാണാം. കീഴ്ക്കാം തൂക്കായ കരിമ്പാറയിലൂടെയും പുല്ലിലുടെയും ഞാന്നിറങ്ങി അവര് പലഭാഗത്തായി നില്‍ക്കുന്നു. കുറച്ചുമാറി മറ്റൊരു ഭാഗത്ത് വഴുക്കന് കല്ലുകളിലൂടെ തൂങ്ങിയും നിരങ്ങിയും കയറിയ യൂത്തന്മാര് പേടി ലവലേശമില്ലാതെ ആസ്വദിച്ച് കുളിക്കുന്നു.\nപാറകള്‍ക്കിടയില് വെള്ളച്ചാട്ടത്തിന് അഭിമുഖമായി വീരപരിവേഷം പൂണ്ടുനില്‍ക്കുന്ന വൃക്ഷം കുളിക്കുന്നവര്‍ക്ക് മറയാണ്. 70 അടിയോളം ഉയരത്തില്‍നിന്നും ഡാമിെൻറ ഷട്ടറുകള് തുറക്കുമ്പോളുണ്ടാകുന്ന ജലധാരപോലെ ഉഗ്ര ശബ്ദമുണ്ടാക്കി മൂന്ന് നിരയായി നിലം പതിക്കുന്നു പുന്നയാര് വെള്ളച്ചാട്ടം.\nവെള്ളച്ചാട്ടത്തിന് സമീപം കുളിക്കുന്നവർ\nഭീമാകാരമായ പാറകഷ്ണങ്ങളില് ജലധാര പാല് വെള്ള നിറത്തില് പതിച്ച് ചുറ്റിനും നില്‍ക്കുന്ന സഞ്ചാരികളുടെമേല് ചാറ്റല് മഴ പോലെ പെയ്തിറങ്ങും. അവര്‍ണനീയമായ ഭംഗി. മലയിറങ്ങി വന്നവരും ഇറങ്ങാന് കഴിയാതെ മുകളില് ഇരിപ്പിടം പിടിച്ചവരും കണ്ണിമ ചിമ്മാതെ നോക്കിനിന്ന് പോകും.\nപുന്നയാര് വെള്ളച്ചാട്ടത്തിന് മുകളില്‍നിന്നുള്ള കാഴ്ച\nകീലോമീറ്ററോളം ഒഴുകി ഇറങ്ങുന്ന വെള്ളക്കുത്തിെൻറ പല ഭാഗത്തായി സഞ്ചാരികൾ തമ്പടിക്കുന്നുണ്ട്. പാലത്തിന് മുകളിലെ ചെറിയ വെള്ളച്ചാട്ടങ്ങളില് കുടുംബവുമായി എത്തിയവർ മത്സരിച്ച് കുളിക്കുന്നു. അധികമാരുമെത്താത്ത കാടുമൂടിയ പ്രദേശത്ത് ചില വിരുദ്ധര് ബാര്‍ബിക്യു ഉണ്ടാക്കുന്ന തിരക്കിലാണ്.\nവെള്ളച്ചാട്ടത്തിലേക്കുള്ള വഴിവക്കില് പെരിയാറിെൻറ കാഴ്ചകള് ആസ്വദിക്കതക്ക വിധത്തില് ഏക റിസോർട്ടുണ്ട്. കുത്തനെയുള്ള ഇറക്കമിറങ്ങി കാഴ്ച്ച കണ്ട് വരുന്നവര് കിതപ്പിനിടയിലും അവര്‍ണനീയമായ കാഴ്ചയുടെ അനുഭവം പങ്കുവെച്ച് 'കൊച്ചാതിരപ്പിള്ളി വെള്ളച്ചാട്ടം' എന്ന് പുന്നയാറിന് വിശേഷണം ചാര്‍ത്തി നല്‍കി.\nപുന്നയാര് വെള്ളച്ചാട്ടത്തിന് മുകള്‍വശം\nജലകേളി കഴിഞ്ഞവര് തിരികെ കയറി പെരിയാറിലെ ഗിരിശൃംഗങ്ങളില്‍നിന്ന് ആഞ്ഞുവീശുന്ന കാറ്റേറ്റ് ദിവസത്തെ മനോഹരമാക്കുന്നു. പാലത്തിന് മുകളില്‍നിന്നും നോക്കുമ്പോള് ഭംഗി ആസ്വദിച്ച് നിന്നാല് സമയം പോകുന്നതറിയില്ല; സമയം നഷ്ടമാക്കാതെ വെള്ളച്ചാട്ടത്തിെൻറ ശബ്ദം ശ്രവിച്ച് അവസാനം വന്നാല് ഇതാ അവര്‍ണനീയ കാഴ്ച കൺമുന്നില്....\n1. തൊടുപുഴയില്‍നിന്നും 40 കിലോമീറ്റര്. വണ്ണപ്പുറം - വെണ്മണി - കഞ്ഞിക്കുഴി - വട്ടോ വാന്‍പാറ ജംഗ്ഷന് - പുന്നയാര് വെള്ളച്ചാട്ടം\n2. അടിമാലിയിൽനിന്നും 25 കിലോമീറ്റര്. അടിമാലി - കല്ലാറുട്ടി - കീരിത്തോട് - പുന്നയാര് വെള്ളച്ചാട്ടം\nTAGS:punnayar waterfalls idukki travel


Police arrested one in Thiruvananthapuram Pangod Murder Case | സുഹൃത്തിനെ കൊന്ന ശേഷം മദ്യം ഒഴിച്ച് കത്തിച്ചു, പാങ്ങോട് കൊലയിൽ ഒരാൾ പിടിയിൽ - Malayalam Oneindia\nPublished: October 13 2020, 20:11 [IST]\nതിരുവനന്തപുരം: തലസ്ഥാന ജില്ലയിലെ പാങ്ങോട് കത്തിക്കരിഞ്ഞ നിലയില് യുവാവിന്റെ മൃതദേഹം കണ്ടെത്തിയ സംഭവത്തില് ഒരാള് പിടിയില്. കൊലക്കേസ് അടക്കമുളള കേസുകളില് പ്രതിയായ നവാസ് ആണ് പിടിയിലായിരിക്കുന്നത്. വാക്കുതര്‍ക്കത്തെ തുടര്‍ന്നാണ് കൊലപാതകം എന്നാണ് പോലീസ് പറയുന്നത്.\nകൊല്ലപ്പെട്ട ഷിബുവും നവാസും സുഹൃത്തുക്കളാണ്. മാസങ്ങള്‍ക്ക് മുന്‍പ് ഇരുവരും തമ്മില് വാക്കുതര്‍ക്കം ഉണ്ടാവുകയും നവാസിനെ വെട്ടിക്കൊല്ലാന് ഷിബു ശ്രമിക്കുകയും ചെയ്തിരുന്നു. ഷിബുവും നേരത്തെ ക്രിമിനല് കേസുകളില് അടക്കം പ്രതിയാണ്. ചില കേസുകളില്‍പ്പെട്ട് ജയിലില് ആയിരുന്ന ഷിബു പുറത്തിറങ്ങിയതിന് ശേഷം ഇരുവരും വീണ്ടും സുഹൃത്തുക്കളായിരുന്നു. രണ്ട് പേരും ഒരുമിച്ച് ജോലിക്ക് പോവുകയും മദ്യപിക്കുകയും ചെയ്തിരുന്നു.\nസംഭവ ദിവസം വീട്ടിലിരുന്ന് മദ്യപിക്കുന്നതിനിടെ ഇരുവരും തമ്മില് വീണ്ടും വഴക്കുണ്ടായി. ഷിബു തടിക്കഷണം ഉപയോഗിച്ച് നവാസിനെ തല്ലി. നവാസ് അതേ തടിക്കഷണം പിടിച്ച് വാങ്ങി ഷിബുവിന്റെ തലയ്ക്ക് അടിച്ചു. ഇത് കൂടാതെ വീട്ടിലെ അമ്മിക്കല്ല് എടുത്ത് ഷിബുവിന്റെ തലയ്ക്ക് അടിക്കുകയും വെട്ടുകത്തി എടുത്ത് തലയിലും കാലുകളിലും വെട്ടുകയും ചെയ്തു. മരിച്ചെന്ന് ഉറപ്പാക്കിയ ശേഷം മദ്യം ഒഴിച്ചാണ് മൃതദേഹം നവാസ് കത്തിച്ചത്. ഇയാള് പോലീസിനോട് കുറ്റം സമ്മതിച്ചിട്ടുണ്ട്.\nതിരുവനന്തപുരം: പാങ്ങോട്ട് കത്തിക്കരിഞ്ഞ നിലയിൽ ജഡം കിട്ടിയ സംഭവം കൊലപാതകം എന്നു തെളിഞ്ഞു; പ്രതി പിടിയിൽ\nഈ മാസം ഏഴാം തിയ്യതിയാണ് വീടിനുളളിൽ യുവാവിന്റെ മൃതദേഹം കത്തിക്കരിഞ്ഞ അവസ്ഥയില് കണ്ടെത്തത്. പാങ്ങോട്ടുളള വീട്ടില് ഷിബു തനിച്ചാണ് താമസിച്ചിരുന്നത്. മനുഷ്യന്റെ കാല് നായ്ക്കള് കടിച്ച് വലിക്കുന്നത് ശ്രദ്ധയില്‍പ്പെട്ട പ്രദേശവാസികള് നടത്തിയ പരിശോധനയില് ആണ് കത്തിക്കരിഞ്ഞ നിലയില് ഷിബുവിന്റെ മൃതദേഹം കണ്ടെത്തിയത്. രാവിലെ9മണിയോടെ പ്രദേശത്ത് എത്തിയ തൊഴിലുറപ്പ് ജോലിക്കാരായ സ്ത്രീകളാണ് നായ്ക്കള് കാല് കടിച്ച് വലിക്കുന്നത് കണ്ടെത്തിയത്. തുടര്‍ന്ന് പോലീസില് വിവരം അറിയിക്കുകയായിരുന്നു.\nthiruvananthapuram തിരുവനന്തപുരം കൊലപാതകം murder\nPolice arrested one in Thiruvananthapuram Pangod Murder Case\nStory first published: Tuesday, October 13, 2020, 20:11 [IST]


ക്ലിയർട്രിപിനെ ഏറ്റെടുക്കാൻ ഫ്ലിപ്‌കാർട് ഒരുങ്ങുന്നു | flipkart-to-takeover clear trip in distress sale\nക്ലിയർട്രിപിനെ ഏറ്റെടുക്കാൻ ഫ്ലിപ്‌കാർട് ഒരുങ്ങുന്നു\nക്ലിയർട്രിപിന് 40 ദശലക്ഷം ഡോളറാണ് നിലവിൽ കണക്കാക്കിയിരിക്കുന്ന മൂല്യം. ഇടപാടുമായി ബന്ധപ്പെട്ട ചർച്ചകൾ ഉടൻ അവസാനിക്കുമെന്ന് ദി ഇക്കണോമിക് ടൈംസ് റിപ്പോർട്ട് ചെയ്യുന്നു.\nMumbai, First Published Apr 15, 2021, 11:00 AM IST\nബെംഗളൂരു: രാജ്യത്തെ ഏറ്റവും പഴക്കമുള്ള ട്രാവൽ ആന്റ് ബുക്കിങ് പ്ലാറ്റ്ഫോമായ ക്ലിയർട്രിപിനെ ഫ്ലിപ്‌കാർട് ഏറ്റെടുത്തേക്കും. വിവിധ സെഗ്മെന്റുകളിലായി വാൾമാർട്ട് വാങ്ങിയ കമ്പനികളുടെ നിരയിൽ ഏറ്റവും പുതിയതാണിത്.\nപണമായും ഓഹരിയായും നിക്ഷേപം നടത്തിയാവും ഏറ്റെടുക്കൽ നടക്കുകയെന്നാണ് വിവരം. ക്ലിയർട്രിപിന് 40 ദശലക്ഷം ഡോളറാണ് നിലവിൽ കണക്കാക്കിയിരിക്കുന്ന മൂല്യം. ഇടപാടുമായി ബന്ധപ്പെട്ട ചർച്ചകൾ ഉടൻ അവസാനിക്കുമെന്ന് ദി ഇക്കണോമിക് ടൈംസ് റിപ്പോർട്ട് ചെയ്യുന്നു.\nഡീലിനെ കുറിച്ച് ഇരു കമ്പനികളും പ്രതികരിക്കാൻ തയ്യാറായിട്ടില്ല. ഹൃഷ് ഭട്ട്, മാത്യു സ്പാസീ, സ്റ്റുവർട് ക്രൈടൺ എന്നിവർ ചേർന്നാണ് 2006 ൽ ക്ലിയർട്രിപ് ആരംഭിച്ചത്. എയർ ട്രാവൽ, ഹോട്ടൽ ബുക്കിങ് സേവനമായിരുന്നു തുടക്കം. എന്നാൽ 2019 ൽ തുടങ്ങിയ കൊറോണ വൈറസ് വ്യാപനവും ഇതിലൂടെ ടൂറിസം രംഗത്തിനേറ്റ തിരിച്ചടിയും കമ്പനിയെ പ്രതിസന്ധിയിലാക്കി.\nഅതേസമയം ഈസിമൈട്രിപ്, ബുക്കിങ്.കോം, യാത്ര തുടങ്ങിയ കമ്പനികളുടെ ഈ രംഗത്തേക്കുള്ള കടന്നുവരവും ക്ലിയർട്രിപിന് തിരിച്ചടിയായിരുന്നു. 2016 ൽ 70 ദശലക്ഷം ഡോളർ ക്ലിയർ ട്രിപ് ഓഹരി വിറ്റ് സ്വരൂപിച്ചിരുന്നു. അന്ന് 300 ദശലക്ഷം ഡോളറായിരുന്നു കമ്പനിയുടെ മൂല്യം കണക്കാക്കിയിരുന്നത്. ഏറ്റെടുത്താലും കമ്പനിയുടെ മാനേജ്മെന്റ്, തൊഴിലാളികൾ എന്നിവരെല്ലാം ഫ്ലിപ്‌കാർട്ടിന്റെ കീഴിലുള്ള സ്ഥാപനത്തിന്റെ ഭാഗമായി തുടരും.\nLast Updated Apr 15, 2021, 11:00 AM IST\nപോക്കോയുടെ 5ജി ഫോണ് ഇന്ന് ഇന്ത്യയില് വില്‍പ്പനയ്‌ക്ക്; വിലയും പ്രത്യേകതയും\nകോംപറ്റീഷൻ കമ്മീഷന് ആമസോണിനും ഫ്ലിപ്‌കാർട്ടിനും എതിരെ അന്വേഷണം നടത്താം: കർണാടക ഹൈക്കോടതി\nഫ്ലിപ്പ്കാര്‍ട്ട് ബിഗ് സേവിംഗ് ഡെയ്‌സ് വില്‍പ്പന; സ്മാര്‍ട്ട് ഫോണുകള് വന് വിലക്കുറവില്\n'കോവിസെല്‍ഫ്' കിറ്റ്; അടുത്ത രണ്ടോ മൂന്നോ ദിവസത്തിനുള്ളില് വിപണിയില് ലഭ്യമാകുമെന്ന് കമ്പനി


നിയമസഭാ തെരഞ്ഞെടുപ്പില് തോല്‍വി ഉറപ്പിച്ചതിനു പിന്നാലെ പ്രതികരണവുമായി പ്രതിപക്ഷ നേതാവ് രമേശ് ചെന്നിത്തല. ഈ പരാജയം പ്രതീക്ഷിച്ചില്ല. ജനവിധി അംഗീകരിക്കുന്നു. കേരളത്തിലെ നിലനില്‍ക്കുന്ന ഇടതുപക്ഷ ജനാധിപത്യ മുന്നണിയുടെ അഴിമതിയും കൊള്ളയും ഞങ്ങള് എടുത്തുപറഞ്ഞിരുന്നു. അത് ഇല്ലാതായെന്നൊന്നും ഈ വിജയം കൊണ്ട് ആരും കരുതേണ്ട എന്നും ചെന്നിത്തല മാധ്യമങ്ങളോട് പറഞ്ഞു.\n'ജനവിധി അംഗീകരിക്കുന്നു. അപ്രതീക്ഷിതമായ ഒരു പരാജയമാണ് ഉണ്ടായിരിക്കുന്നത്. ഈ പരാജയം ഉണ്ടാവുമെന്ന് ഞങ്ങള് കരുതിയതല്ല. ഏതായാലും ജനങ്ങള് നല്‍കിയിരിക്കുന്ന വിധിയെ ഞങ്ങള് ആദരവോടെ അംഗീകരിക്കുന്നു. തീര്‍ച്ചയായും ഇതിന്റെ പരാജയകാരണങ്ങളെ കുറിച്ച് യുഡിഎഫ് ബോഡി വിലയിരുത്തും. എവിടെയാണ് പാളിച്ചകള് ഉണ്ടായതെന്നത് ഞങ്ങള് വിലയിരുത്തും. കൂട്ടായ ചര്‍ച്ചകളിലൂടെ യുഡിഎഫിന്റെ യോഗം ചേര്‍ന്ന് മറ്റ് നടപടികളുമായി മുന്നോട്ടുപോകും. കേരളത്തിലെ നിലനില്‍ക്കുന്ന ഇടതുപക്ഷ ജനാധിപത്യ മുന്നണിയുടെ അഴിമതിയും കൊള്ളയും ഞങ്ങള് എടുത്തുപറഞ്ഞിരുന്നു. അത് ഇല്ലാതായെന്നൊന്നും ഈ വിജയം കൊണ്ട് ആരും കരുതണ്ട. വിജയിച്ചുവന്ന എല്ലാവരെയും ഞാന് അഭിനന്ദിക്കുന്നു. എല്ലാ നിയമസഭാ സാമാജികരെയും ഞാന് പ്രത്യേകം അഭിനന്ദിക്കുകയാണ്. ഈ വസ്തുതകളെപ്പറ്റി വിശദമായി പഠിച്ചതിനു ശേഷം കൂടുതല് കാര്യങ്ങള് പിന്നീട് പറയും. സര്‍ക്കാരിന്റെ തെറ്റുകള് ചൂണ്ടിക്കാണിച്ച് സര്‍ക്കാരിനെ തിരുത്തുക എന്നതാണ് പ്രതിപക്ഷത്തിന്റെ ധര്‍മ്മം. ആ പ്രതിപക്ഷ ധര്‍മ്മം നന്നായി നിറവേറ്റാന് യുഡിഎഫിനു സാധിച്ചിട്ടുണ്ട്.' രമേശ് ചെന്നിത്തല പറഞ്ഞു


Akshara Haasan Re-entry to Bollywood-ബോളിവുഡിന്റെ മനം കവരാൻ വീണ്ടും അക്ഷര ഹാസൻ\nഅമിതാഭ് ബച്ചനോടൊപ്പമായിരുന്നു അക്ഷരയുടെ ബോളിവുഡ് അരങ്ങേറ്റം.\nബോളിവുഡിന്റെ മനം കവരാൻ അക്ഷര ഹാസൻ വീണ്ടുമെത്തുന്നു. ചെറിയൊരു ഇടവേളയ്‌ക്ക് ശേഷമാണ് അക്ഷര ഹാസൻ വീണ്ടും ബോളിവുഡിലെത്തുന്നത്.\nലാലീ കി ശാദി മേ ലാഡ്ഡൂ ദീവാന എന്ന ചിത്രത്തിലൂടെയാണ് അക്ഷര വീണ്ടും ബോളിവുഡിൽ എത്തുന്നത്. ഒരു കോമഡി എന്റർടെയ്നറായിരിക്കും ചിത്രം. ഗുർമീത് ചൗധരി, വിവാൻ ഷാ എന്നിവരാണ് ചിത്രത്തിലെ പ്രധാന താരങ്ങൾ. ലാലി എന്ന മോഡേൺ പെൺകുട്ടിയായാണ് അക്ഷര ചിത്രത്തിലെത്തുന്നത്. ഒരു വിവാഹവുമായി ബന്ധപ്പെട്ട സംഭവ വികാസങ്ങളാണ് ചിത്രമെന്നാണ് ട്രെയിലർ നൽകുന്ന സൂചന. ഗുർമീത്, വിവാൻ എന്നിവരുടെയും ബോളിവുഡിലെ രണ്ടാമത്തെ ചിത്രമാണിത്.\nഷമിതാഭ് എന്ന ചിത്രത്തിൽ അമിതാഭ് ബച്ചനോടൊപ്പമായിരുന്നു അക്ഷരയുടെ ബോളിവുഡ് അരങ്ങേറ്റം. 2015ൽ പുറത്തിറങ്ങിയ ചിത്രമാണ് ഷമിതാഭ്. കമലഹാസന്റെ രണ്ടാമത്തെ മകളാണ് അക്ഷര ഹാസൻ. തല അജിത്ത് നായകനാവുന്ന വിവേഗം എന്ന ചിത്രത്തിലും അക്ഷരയുണ്ട്. അക്ഷരയുടെ ആദ്യ തമിഴ് ചിത്രമാണ് വിവേഗം.\nമനീഷ് ഹരിശങ്കറാണ് ചിത്രം കഥയെഴുതി സംവിധാനം ചെയ്യുന്നത്. സ്റ്റാർ എന്റർടെയ്ൻമെന്റ് വേൾഡ് വൈഡ് പ്രസന്റേഷന്റെ ബാനറിൽ ടി.പി. അഗർവാളും രാഹുൽ അഗർവാളും ചേർന്നാണ് ലാലി കി ശാദി മേ ലാഡ്ഡൂ ദീവാന നിർമ്മിക്കുന്നത്. ഏപ്രിൽ ഏഴിന് ചിത്രം തിയേറ്ററിലെത്തും.\nTags: Bollywood, entertainment, Kamal Haasan\nവിരാട് കോഹ്‌ലിയും വീണു ; ബാംഗ്ലൂർ ടെസ്റ്റിൽ ഇന്ത്യ പതറുന്നു


അഭയാർത്ഥി ക്യാമ്പിന് നേരെ ഇസ്രായിൽ വ്യോമാക്രമണം, എട്ടു കുട്ടികളടക്കം പത്തു പേര് കൊല്ലപ്പെട്ടു | Malayalam News\nഗാസ- ആറു ദിവസമായി ഫലസ്തീന് നേരെ ഇസ്രായിൽ തുടരുന്ന വ്യോമാക്രണത്തിൽ ഇന്നലെയും കനത്ത നാശം. ഗാസയിൽ വിദേശ മാധ്യമങ്ങളുടെ ഓഫീസുകൾ അടക്കം പ്രവർത്തിക്കുന്ന ബഹുനില കെട്ടിടം ഇസ്രായിൽ സേന വ്യോമാക്രമണത്തിൽ തകർത്തു. അമേരിക്കൻ വാർത്താ ഏജൻസിയായ അസോസിയേറ്റഡ് പ്രസ് (എ.പി), അൽ ജസീറ എന്നീ മാധ്യമങ്ങളുടെ ഓഫീസുകൾക്കു പുറമെ നിരവധി താമസക്കാരും ഉള്ള കെട്ടിടം ബോംബാക്രമണത്തിൽ പൂർണമായും തകർന്നു. മൂന്ന് മിസൈലുകൾ പതിച്ചാണ് 11 നിലകളുള്ള കെട്ടിടം നിലംപൊത്തിയത്.\nഅതിനിടെ ഷാഥി അഭയാർത്ഥി ക്യാമ്പിന് നേരെ ഇസ്രായിൽ തൊടുത്തുവിട്ട മിസൈൽ പതിച്ച് രണ്ടു സ്ത്രീകളും എട്ടു കുട്ടികളും കൊല്ലപ്പെട്ടു. തകർന്നുവീണ കെട്ടിടാവശിഷ്ടങ്ങൾക്കടിയിൽനിന്നാണ് മൃതദേഹങ്ങൾ കണ്ടെത്തിയത്. ഇവിടെ കൂടുതൽ പേർ കൊല്ലപ്പെട്ടിരിക്കാൻ സാധ്യതയുണ്ടെന്നാണ് രക്ഷാപ്രവർത്തകർ പറയുന്നത്. മുഹമ്മദ് അൽ ഹദീദി എന്നയാളുടെ ഭാര്യയും ആറിനും പതിനാലിനും ഇടയിൽ പ്രായമുള്ള നാലു മക്കളുമാണ് കൊല്ലപ്പെട്ടത്. മറ്റൊരു സ്ത്രീയും അവരുടെ നാലു മക്കളും ഇവിടെ കൊല്ലപ്പെട്ടു. ഹദീദിയുടെ നവജാത ശിശു ഒമർ മാത്രമാണ് ജീവനോടെ ബാക്കിയായത്. വ്യോമാക്രമണത്തിന് പുറമെ, കരയുദ്ധവും ഫലസ്തീന് നേരെ ഇസ്രായിൽ തുടങ്ങിയിട്ടുണ്ട്. നിരവധി പേർക്കാണ് ജീവൻ നഷ്ടമാകുന്നു. കൃത്യമായ കണക്കുകൾ ഇവിടെ നിന്നും ലഭിക്കുന്നില്ല. 39 കുട്ടികളടക്കം 140 പേരാണ് ഇതോടകം ഗാസയിൽ മാത്രം കൊല്ലപ്പെട്ടത്. വെസ്റ്റ് ബാങ്കിൽ 13 ഫലസ്തീനികളെ ഇസ്രായിൽ സൈന്യം കൊലപ്പെടുത്തി. ഒൻപത് പേരാണ് ഇസ്രായിൽ ഭാഗത്തുനിന്ന് കൊല്ലപ്പെട്ടത്. ഇന്നെ റാമത്ത് ഗാനിൽ ഒരാളും കൊല്ലപ്പെട്ടു. അതിനിടെ, ഫലസ്തീന് ഐക്യദാർഢ്യം പ്രഖ്യാപിച്ച് ലോകത്തിന്റെ വിവിധ ഭാഗങ്ങളിൽ പതിനായിരങ്ങളാണ് തെരുവിലിറങ്ങിയത്.\nഇസ്രായിൽ സൈന്യത്തിന്റെ വ്യോമാക്രമണത്തിൽ തകർന്ന കെട്ടിടത്തിന്റെ അവശിഷ്ടങ്ങളിൽനിന്ന് ജീവനോടെ ലഭിച്ച നവജാത ശിശു. ഈ കെട്ടിടത്തിൽ നടത്തിയ വ്യോമാക്രമണത്തിൽ എട്ടുപേരാണ് കൊല്ലപ്പെട്ടത്.\nInternational Biden mahmood abbas


നാട്ടുകാരുടെ വഴിമുട്ടിച്ച് റോഡ് കൈയേറ്റം; ആര്.ഡി.ഒ ഉത്തരവ് നടപ്പാക്കിയില്ല\nFriday, June 14, 2019 Last Updated4Min 27 Sec ago English Edition\nവാഴക്കുളം: കല്ലൂര്‍ക്കാട് മണലിപ്പീടികയില് നാട്ടുകാരുടെ വഴിമുട്ടിച്ച് റോഡ് കൈയേറി മതില് നിര്‍മ്മാണം. കൈയേറ്റം മൂലം കഷ്‌ടിച്ച് ഓട്ടോറിക്ഷ കടന്നുപോകാനുള്ള വീതിയേ ഈ പഞ്ചായത്ത് റോഡിന് ഇപ്പോഴുള്ളൂ.\nഇതോടെ ഇതിനപ്പുറം താമസിക്കുന്ന നിരവധി കുടുംബങ്ങള്‍ക്ക് വലിയ വാഹനങ്ങളില് വീട്ടുസാമഗ്രികള് എത്തിക്കാന് കഴിയാത്ത സ്‌ഥിതിയാണ്. ഇവരുടെ നിരവധി പരാതികള് പ്രകാരം എല്.എസ്.ജി.ഡി.സെക്ഷന് എന്‍ജിനിയര്, താലൂക്ക് സര്‍വ്വെയര് എന്നിവര് റോഡ് അളന്ന് കൈയേറ്റം നടന്നതായി റിപ്പോര്‍ട്ട് നല്‍കിയിരുന്നു.\nഇതുപ്രകാരം കൈയേറ്റം ഒഴിപ്പിക്കാന് മുവാറ്റുപുഴ ആര്.ഡി.ഒ. പഞ്ചായത്ത് സെക്രട്ടറിക്ക് നിര്‍ദ്ദേശം നല്‍കുകയും ചെയ്‌തു.\nഇത് നടപ്പാക്കാന് കൂട്ടാക്കാതെ പഞ്ചായത്ത് അധികൃതരും ചില രാഷ്ര്‌ടീയക്കാരും കൈയേറ്റക്കാരന് ഒത്താശ ചെയ്യുന്നതായി നാട്ടുകാര് പറഞ്ഞു.\nഇതില് പ്രതിഷേധിച്ച് ഇത്തവണ വോട്ട് ബഹിഷ്‌കരിക്കുമെന്ന് കാണിച്ച് ഇവിടെ ഫ്‌ലെക്‌സ് ബോര്‍ഡുകള് സ്‌ഥാപിച്ചിട്ടുണ്ട്.


India plans 5,000-km range submarine-launched ballistic missile | ഇന്ത്യയിൽ നിന്നും എയ്തുവിട്ടാൽ ഏഷ്യയിൽ എവിടെ വേണേങ്കിലും പറന്നെത്തും; യൂറോപ്പിൽ എത്താനും ശേഷി; കടലിന്നടിയിൽ നിന്നും അന്തർവാഹിനിയിൽ നിന്നും കതൊടത്തുവിടാം; 5,000 കിലോമീറ്റർ പ്രഹരപരിധിയുള്ള ഭൂഖണ്ഡാന്തര മിസൈൽ വമ്പൻ ഇന്ത്യൻ അണിയറയിൽ ഒരുങ്ങുന്നു; മിസൈൽമാൻ അബ്ദുൾ കലാമിന്റെ പേരിലുള്ള കെ-4 മിസൈലിന്റെ പരിഷ്‌കരിച്ച പതിപ്പ് പുറത്തിറക്കാൻ ഡിആർഡിഒ; ലോകത്തെ ഒട്ടുമിക്ക രാജ്യങ്ങളിലും ആക്രമണം നടത്താൻ ശേഷിയുള്ള മിസൈൽ സാങ്കേതിക വിദ്യയുമായി ഇന്ത്യ - MarunadanMalayalee.com\nJanuary 27, 2020 | 07:46 AM IST | Permalink\nന്യൂഡൽഹി: മിസൈൽ സാങ്കേതിക വിദ്യയിൽ ഇന്ത്യ പാശ്ചാത്യ രാജ്യങ്ങളെ പോലും അമ്പരപ്പിക്കുന്ന നേട്ടം കൈവരിക്കുന്നു. ഇന്ത്യൻ മിസൈൽമാൻ എപിജെ അബ്ദുൾ കലാമിന്റെ നേതൃത്വത്തിൽ ഇന്ത്യ കൈവരിച്ച നേട്ടങ്ങൾ തുടർന്നു കൊണ്ടുപോകാൻ രാജ്യത്തെ ശാസ്ത്രജ്ഞർക്ക് സാധിക്കുന്നുണ്ട്. സാറ്റലൈറ്റുകൾ എയ്തുവീഴ്‌ത്താൻ ശേഷിയുള്ള രാജ്യമായി മാറിയ ഇന്ത്യ. പുതിയ ഭൂഖണ്ഡാന്തര മിസൈൽ പരീക്ഷിക്കാൻ ഒരുങ്ങുകയാണ്. 3500 കിലോമീറ്റർ ദൂരപരിധിയിലുള്ള ലക്ഷ്യം അന്തർവാഹിനിയിൽ നിന്ന് തൊടുത്ത് തകർക്കാൻ സാധിക്കുന്ന കെ-4 മിസൈലിന്റെ വിജയകരമായ പരീക്ഷണത്തിന് പിന്നാലെ പരിഷ്‌കരിച്ച മിസൈൽ പതിപ്പുമായി മുന്നോട്ടു പോകുകയാണ് രാജ്യം. 5000 കിലോമീറ്റർ ദൂരപരിധിയിലുള്ള ലക്ഷ്യം തകർക്കാൻ സാധിക്കുന്ന മിസൈൽ വികസിപ്പിക്കാനാണ് പ്രതിരോധ ഗവേഷണ സ്ഥാപനമായ ഡിആർഡിഒ പദ്ധതിയിടുന്നത്.\nഉത്തരകൊറിയയുടെ മിസൈൽ പരീക്ഷണം വിജയിച്ചതിന് പിന്നാലെ; അമേരിക്കയും ദക്ഷിണ കൊറിയയും സംയുക്ത ബാലിസ്റ്റിക് മിസൈൽ അഭ്യാസം നടത്തി തിരിച്ചടിച്ചു; ബർമയെച്ചൊല്ലി ഇന്ത്യയും ചൈനയും ഇടഞ്ഞതിന് പിന്നാലെ കൊറിയൻ ദ്വീപിൽ യുദ്ധസാധ്യത\nഅന്തർവാഹിനിയിൽ നിന്ന് തന്നെ വിക്ഷേപിക്കാവുന്ന നിർദിഷ്ട മിസൈലിന് ഏഷ്യാ ഭൂഖണ്ഡം, യൂറോപ്പ്, ആഫ്രിക്കൻ ഭൂഖണ്ഡത്തിന്റെ ചില ഭാഗങ്ങൾ, ദക്ഷിണ ചൈനാ കടൽ ഉൾപ്പെടുന്ന ഇന്തോ-പസഫിക് മേഖല എന്നിവിടങ്ങളിലെ ലക്ഷ്യ സ്ഥാനങ്ങൾ തകർക്കാൻ ശേഷിയുണ്ടാവും. ഇതിന് സാധിക്കത്തക്കവിധമാണ് മിസൈലിന് രൂപം നൽകാൻ അധികൃതർ തയ്യാറെടുക്കുന്നത്. നിലവിൽ പരീക്ഷിച്ച് വിജയിച്ച കെ-4 മിസൈലിന്റെ പരിഷ്‌കരിച്ച പതിപ്പായിരിക്കും ഇത്. മിസൈലിനേക്കുറിച്ചുള്ള വിശദവിവരങ്ങൾ പുറത്തുവന്നിട്ടില്ല.\nനിലവിൽ ഇന്ത്യയ്ക്ക് കരയിൽ നിന്ന് വിക്ഷേപിക്കാവുന്ന 5000 കിലോമീറ്റർ പ്രഹരപരിധിയുള്ള അഗ്നി-5 മിസൈൽ സ്വന്തമായുണ്ട്. ഇത് സേനയുടെ ഭാഗമാകുന്നതിന് മുമ്പുള്ള പരീക്ഷണങ്ങൾ എല്ലാം പൂർത്തിയാക്കിയിരിക്കുകയാണ്. ഇതിനേക്കാൾ പ്രഹരപരിധിയിയുള്ളതും ലോകത്തെ ഒട്ടുമിക്ക രാജ്യങ്ങളിലും ആക്രമണം നടത്താൻ ശേഷിയുള്ള മിസൈൽ നിർമ്മിക്കാനാവശ്യമായ സാങ്കേതിക വിദ്യ കൈവശമുണ്ടെന്നാണ് ഡിആർഡിഒ അവകാശപ്പെടുന്നത്.\nഅന്തർ വാഹിനിയിൽ നിന്ന് വിക്ഷേപിക്കാവുന്ന കെ-4 മിസൈലിന്റെ രണ്ട് പരീക്ഷണങ്ങളാണ് പൂർത്തിയായിട്ടുള്ളത്. 2020 ജനുവരി 19 നും 24നും രണ്ട് പരീക്ഷണങ്ങളാണ് ഡിആർഡിഒ നടത്തിയത്. രണ്ടും വിജയകരമായിരുന്നു. ആണവ പോർമുന വഹിക്കാൻ ശേഷിയുള്ള കെ-4 മിസൈൽ ഇന്ത്യ തദ്ദേശീയമായി വികസിപ്പിച്ച അരിഹന്ത് ക്ലാസ് അന്തർവാഹിനികളിലാകും ഘടിപ്പിക്കുക. 5000 കിലോമീറ്റർ പ്രഹര പരിധിയുള്ള അന്തർവാഹിനികളിൽ നിന്ന് വിക്ഷേപിക്കാവുന്ന ഭൂഖണ്ഡാന്തര ബാലിസ്റ്റിക് മിസൈൽ എന്ന ലക്ഷ്യം പൂർത്തീകരിക്കുക എന്നതാണ് ഡിആർഡിഒയുടെ അടുത്ത നീക്കം. നിലവിൽ അമേരിക്ക, റഷ്യ, ചൈന എന്നീ രാജ്യങ്ങൾക്ക് മാത്രമാണ് ഇത്തരം മിസൈലുകൾ കൈവശമുള്ളത്. ഈ പട്ടികയിൽ ഇടം നേടുകയെന്നതാണ് ഇന്ത്യയുടെ അടുത്ത ലക്ഷ്യം.\nഅഗ്‌നി3(3000 കിലോമീറ്റർ ദൂരപരിധി), അഗ്‌നി2(2000 കിലോമീറ്റർ), അഗ്‌നി 1 (700 കിലോമീറ്റർ), പൃഥ്വി2(350 കിലോമീറ്റർ) എന്നിവയാണു നിലവിൽ കരമാർഗം വിക്ഷേപിക്കാവുന്ന ആണവ മിസൈലുകൾ. യുദ്ധവിമാനങ്ങളായ സുഖോയ് 30, മിറാഷ് 2000, ജാഗ്വർ എന്നിവ ആണവ മിസൈലുകൾ വഹിക്കാൻ സജ്ജമാണ്. ഇതു കൂടാതെ മുങ്ങിക്കപ്പലിൽ നിന്നും കൊടുക്കാവുന്ന വിധത്തിലാണ് ഇപ്പോൽ കെ4മിസൈലും രൂപപ്പെടുത്തിയിരിക്കുന്നത്.\nമിസൈൽ രംഗത്ത് അതികായരായ ഇന്ത്യ നേരത്തെ ഉപഗ്രഹ വേധ മിസൈൽ സാങ്കേതിക വിദ്യയും സ്വായക്തമാക്കിയിരുന്നു. ഉപഗ്രഹവേധ മിസൈലിന്റെ വിജയകരമായ പരീക്ഷണത്തിലൂടെ, ബഹിരാകാശ രംഗത്ത് പ്രതിരോധമുദ്ര പതിപ്പിച്ച രാജ്യങ്ങളുടെ പട്ടികയിലേക്ക് ഇന്ത്യയു കടന്നിരുന്നു. യുഎസ്, റഷ്യ, ചൈന എന്നീ രാജ്യങ്ങൾക്കാണ് ഇപ്പോൾ ഈ ശേഷിയുള്ളത്. പ്രതിരോധ ഗവേഷണ വികസന കേന്ദ്രത്തിലെ (ഡിആർഡിഒ) ശാസ്ത്രജ്ഞരുടെ വർഷങ്ങൾ നീണ്ട പ്രയത്നത്തിന്റെ ഫലമാണ് ഈ നേട്ടം.\nഉപഗ്രഹവേധ മിസൈൽ സാങ്കേതികവിദ്യയുടെ പരീക്ഷണങ്ങൾ ആരംഭിച്ചത് രണ്ടാം യുപിഎ സർക്കാരിന്റെ കാലത്താണ്. ചൈന ഇതു വിജയകരമായി നടത്തിയതിനു പിന്നാലെയാണ് ഇന്ത്യയും ശ്രമം തുടങ്ങിയത്. അന്നത്തെ ദേശീയ സുരക്ഷാ ഉപദേഷ്ടാവ് ശിവശങ്കർ മേനോന്റെ നേതൃത്വത്തിൽ സ്പേസ് സെക്യൂരിറ്റി ഏകോപന സമിതിക്കു (എസ്എസ്സിജി) രൂപം നൽകി. ഇന്ത്യയുടെ ആന്റി സാറ്റലൈറ്റ് മിസൈൽ പരീക്ഷണം ചൈനക്കുള്ള മുന്നറിയിപ്പെന്ന നിലയിലായിരുന്നു വിലയിരുത്തപ്പെട്ടത്. ബഹരികാശത്തുള്ള മിസൈലുകളെ വീഴ്‌ത്തുന്നതിൽ പരീക്ഷിച്ചു വിജയിച്ച രാജ്യമാണ് ചൈന. സാറ്റലൈറ്റുകളെ വീഴ്‌ത്തുന്നതിൽ ചൈന മൂന്നു വർഷം മുൻപ് വിജയിച്ചിരുന്നു. ഇതിനു മറുപടിയായാണ് ഇന്ത്യയുടെ പരീക്ഷണം. മിഷൻ ശക്തി അത്യന്തം കഠിനമായ ഓപ്പറേഷനാണ്. ഇതിനാലാണ് ലോകശക്തികൾ പോലും പെട്ടെന്ന് പരീക്ഷണം നടത്താൻ മുതിരാത്തത്.\nശത്രുരാജ്യങ്ങളുടെ സാറ്റലൈറ്റുകളെ തകർത്ത് വിവര കൈമാറ്റ സംവിധാനം തകരാറിലാക്കുകയെന്ന ലക്ഷ്യത്തിലേക്ക് ഇന്ത്യ കൂടി എത്തിയിരിക്കുന്നു. അമേരിക്ക, റഷ്യ, ചൈന രാജ്യങ്ങൾ നേരത്തെ തന്നെ പരീക്ഷിച്ച് വിജയിച്ച ദൗത്യം ഇന്ത്യ തദ്ദേശീയമായി നിർമ്മിച്ച ആയുധം പ്രയോഗിച്ചാണ് നടപ്പിലാക്കിയത്. 2017ൽ ഈ പരീക്ഷണം പൂർത്തിയാക്കിയ ചൈന ഡോങ് നെങ്3എന്ന് പേരിട്ടിരിക്കുന്ന മിസൈലാണ് ഉപയോഗിച്ചത്. ഭൂമിയുടെ അന്തരീക്ഷത്തിന്റെ ഏറ്റവും മുകളിലെ ഭാഗത്തെത്തിയാണ് മിസൈൽ പൊട്ടിത്തെറിച്ചത്.


സൈന്യാധിപന് സല്യൂട്ട്. ബിപിൻ റാവത്ത്ന്‍റെ മരണം സ്ഥിരീകരിച്ചു. - Pravasabhumi\nഇന്നുച്ചക്ക് ഊട്ടിക്കുസമീപം തകര്‍ന്നുവീണ വ്യോമസേന ഹെലികോപ്ടര് അപകടത്തില് പെട്ട ഇന്ത്യൻ സംയുക്ത സൈനിക മേധാവി ബിപിൻ റാവത്ത് മരണപ്പെട്ടതായി സ്ഥിരീകരിച്ചു. 63 വയസായിരുന്നു. അപകടത്തിൽ ഗുരുതരമായി പരുക്കേറ്റ ബിപിൻ റാവത്തിനെ ആശുപത്രിയിൽ പ്രവേശിപ്പിച്ചിരുന്നുവെങ്കിലും ജീവൻ രക്ഷിക്കാനായില്ല. റാവത്തിനൊപ്പം ഭാര്യയും മരണപ്പെട്ടു. 14 യാത്രക്കാരിൽ 13 പേരുടെയും മരണം സ്ഥിരീകരിച്ചു. ഇന്ത്യൻ എയർഫോഴ്സ് ആണ് ഇക്കാര്യം അറിയിച്ചത്.\nതമിഴ്‌നാട്ടിലെ ഊട്ടി കന്നേരിക്ക് സമീപമാണ് ഹെലികോപ്ടർ പറക്കുന്നതിനിടെ തകർന്ന് വീണത്. ഹെലികോപ്ടർ പൂർണമായും കത്തി നശിച്ചിട്ടുണ്ട്. നിബിഡ വനത്തിലാണ് ഹെലികോപ്ടർ തകർന്ന് വീണത്. ബിപിൻ റാവത്തും കുടുംബവും അടക്കം 14 പേരാണ് ഹെലികോപ്ടറിൽ ഉണ്ടായിരുന്നു എന്നാണ് എഎൻഐ റിപ്പോർട്ട് ചെയ്യുന്നത്. ഇതിൽ ഉന്നത ഉദ്യോഗസ്ഥരും ഉൾപ്പെടുന്നു. അഞ്ച് പേർ ബിപിൻ റാവത്തിന്റെ പേഴ്‌സണൽ സ്റ്റാഫ് അംഗങ്ങളാണ്.\nനാല് ദശകം നീണ്ട സൈനിക സേവനത്തിടെ ബ്രിഗേഡിയർ കമാൻഡർ, ജനറൽ ഓഫീസർ കമാൻഡിംഗ് ഇൻ ചീഫ് സത്തേൺ കമാൻഡ്, മിലിട്ടറി ഓപ്പറേഷൻസ് ഡയറക്ട്രേറ്റിലെ ജനറൽ സ്റ്റാഫ് ഓഫീസർ ഗ്രേഡ് 2, കേണൽ മിലിട്ടറി സെക്രട്ടറി, ഡെപ്യൂട്ടി മിലിട്ടറി സെക്രട്ടറി, ജൂനിയ‌ർ കമാൻഡ് വിംഗിലെ സീനിയർ ഇൻസ്ട്രക്ടർ എന്നീ ചുമതലകൾ വഹിച്ച ബിപിന് റാവുത്ത് ഇന്ത്യൻ സൈന്യത്തിന്‍റെ ധീരമുഖമായിരുന്നു. യുഎൻ സമാധാന സേനയുടെ ഭാഗമായി കോംഗോ ഡെമോക്രാറ്റിക് റിപ്ലബിക്കിലും ബിപിൻ റാവത്ത് സേവനം അനുഷ്ഠിച്ചിട്ടുണ്ട്.\nഉത്തരാഖണ്ഡിലെ പൗഡിൽ 1948 മാര്‍ച്ച് 16നായിരുന്നു ബിപിൻ റാവത്തിന്‍റെ ജനനം. ഡെറാഡൂണിലെ കാബ്രിയാൻ ഹാൾ സ്കൂളിലും ഷിംലയിലെ സെന്‍റ് എഡ്വേര്‍ഡ് സ്കൂളിലുമായി പ്രാഥമിക വിദ്യാഭ്യാസം. വെല്ലിംഗ്ടണ് ഡിഫൻസ് സര്‍വ്വീസസ് സ്റ്റാഫ് കോളേജ്, നാഷണൽ ഡിഫൻസ് അക്കാദമി, ഡെറാഡൂണിലെ ഇന്ത്യൻ മിലിട്ടറി അക്കാദമി, അമേരിക്കയിലെ ആര്‍മി സ്റ്റാഫ് കോളേജ് എന്നിവിടങ്ങളിൽ നിന്ന് ഉന്നത സൈനിക വിദ്യാഭ്യാസം. മികച്ച പ്രകടനത്തിനുള്ള ബഹുമതി നേടിയാണ് സൈനിക വിദ്യാഭ്യാസത്തിന് ശേഷം രാജ്യത്തിന്‍റെ കാവൽക്കാരനിലേക്കുള്ള യാത്ര തുടങ്ങിയത്.\nജനറൽ ബിപിൻ റാവത്ത്. 1978 ഡിസംബര് പതിനാറിന് ഗൂര്‍ഖാ റൈഫിൾസിൽ സെക്കന്‍റ് ലെഫ്നന്‍റായി തുടക്കം. കരസേനയിൽ ലെഫ് ജനറലായിരുന്ന അച്ഛൻ ലക്ഷ്മണ സിംഗിന്‍റെ അതേ യൂണിറ്റിൽ നിന്നു തന്നെയായിരുന്നു റാവത്തിന്‍റെയും ആദ്യ നിയോഗം. ഒരു വര്‍ഷത്തിന് ശേഷം ലെഫ്റ്റനൻ്റ് സ്ഥാനത്തേക്ക് ഉയർച്ച. ഉയരമുള്ള യുദ്ധമുഖത്ത് പ്രത്യേക പരിശീലനം നേടിയ സൈനിക ഉദ്യോഗസ്ഥനായിരുന്നു റാവത്ത്. പത്ത് വര്‍ഷം ജമ്മു കശ്മീരിലെ ഭീകരവിരുദ്ധ പോരാട്ടത്തിൽ സൈന്യത്തെ നയിച്ചു. 2014 ജൂണ് ഒന്നിന് ലെഫ്നൻ്റ് ജനറലായി. ജമ്മുകശ്മീരിലെ നിര്‍ണായക സൈനിക നീക്കങ്ങൾ നടന്ന രണ്ട് വര്‍ഷം അദ്ദേഹമായിരുന്നു കരസേനാ മേധാവി.\n← പാതിരാത്രിയിലെ വെള്ളം തുറന്നുവിടല്. കേരളം സുപ്രീം കോടതിയിലേക്ക്…\nമുല്ലപ്പെരിയാറിലെ മരം മുറി. ചീഫ് വൈൽഡ് ലൈഫ് വാർഡന്‍റെ സസ്പെന്‍ഷന് പിന്‍വലിച്ചു!! →\nറഷ്യക്കെതിരെ യുഎന് പ്രമേയം മൂന്നില് നാല് ഭൂരിപക്ഷത്തോടെ അംഗീകരിച്ചു.\nMarch 3, 2022 March 3, 2022 PB NEWS DESK\nഗ്വാട്ടിമാലയില് അഗ്‌നിപര്‍വ്വത സ്‌ഫോടനം\nJune 7, 2018 PB NEWS DESK